YALE 
MEDICAL LIBRARY 




HISTORICAL 
LIBRARY 



COLLECTION OF 






->■• , - 



I 






KOPPEINOKULATIONEN 



I DET ATTENDE AARHUNDREDE 

SÆRLIG I DANMARK -NORGE 



AF 



Prof. Dr. JUL. PETERSEN 



SÆRTRYK AF BIBL. F. LÆGER. 7. R. 2. BD. 5. H. 



^WiA.VU 



. -Petersen (J.) Ko] 
lationen i det 18de Aarbnndredc, særlig i Danma 

ilnoculation of smallpox in . . .1 Biblioth. 
Hebenh., 1891. 7. 11.. ii. 267: 351.- 




KØBENHAVN 

PR. BAGGES BOGTRYKKERI 

1891 




CL 



Collect: A. C. KL 



- 



KOPPEINOKULATIONEN 



I DET ATTENDE AARHUNDREDE 



SÆRLIG I DANMARK -NORGE 



AF 



Prof. Dr. JUL. PETERSEN 



SÆRTRYK AF BIBL. F. LÆGER. 7. R. 2. BD. 5. H. 



f 




KØBENHAVN 

FR. BAGGES BOGTRYKKERI 

1891 



I. 



Et 



jfter at den egentlige Pest henad det 17de Aar- 
hundredes Slutning var begyndt at blive sjældnere, traadte 
en anden morderisk, epidemisk Sygdom, der i øvrigt 
ogsaa var kendt lige fra Middelalderens tidlige Tid, og 
som ofte benævnedes Pestis variolosa, mere og mere 
i Forgrunden og lagde bestandig stærkere Beslag paa 
Lægernes Opmærksomhed. Disses Bestræbelser gik na- 
turligvis først og fremmest ud paa at finde effektive 
Helbredelsesmidler, og den store „engelske Hippokrates" 
Sydenham blev ogsaa paa Koppesygdommens Omraade i 
saa Henseende den toneangivende. Hans Terapi bestod 
navnlig i hans sædvanlige, voldsomme Antipyrese, Aare- 
ladninger, ved Sygdommens Begyndelse, senere store 
Doser af hans Yndlingsmiddel Opium ; dette sidste Mid- 
dels beroligende Virkning paa den tumultuariske Be- 
vægelse af Blodet og „Spiritus vitales" og paa den heraf 
fremgaaede Uro hos Patienten tillægger han saa stor 
Vægt, at han betragter det som et Specifikum „ligesom 
Kinabarken i Intermittens" og rask anbefaler det ogsaa 
hos smaa Børn som et Livet reddende Middel, naar der 
ved konfluerende Kopper „er Fare paa Færde" 1 ). 



') Works of Sydenham, made English by J. Swan, London 1749, 
S. 351. 

2 Koppeinokulationen i det 18de Aarhundrede. 

Det mirakuløse Held, der synes at have fulgt denne 
terapeutiske Matador under al hans hazarderede Færd, 
svigtede imidlertid hans mindre lykkelige Efterlignere, 
og til Trods for det tilfredsstillende i en saadan Kraft- 
terapi for Hippokratikernes altid levende Trang til Kur- 
bedrifter, maatte Lægerne dog lige overfor de massevis op- 
trædende Dødsfald snart tabe Modet og tilsidst bekvemme 
sig til at lægge Mærke til den af de doktrinært fornemme 
Hippokratikere hidtil ringeagtede Folkemedicin, som efter 
gamle Traditioner havde sat en ganske ejendommelig, 
profylaktisk Optræden i Scene imod denne Sygdom. 

Det fremgaar af paalidelige Beretninger fra Orienten 
og fra de forskelligste Egne af Europa, at gennem lange 
Tider havde Almuen søgt ved en kunstig Paaførelse af 
Kopper at sikre Børnene et mildt Forløb deraf og Immu- 
nitet mod ny Smitte, og at kloge Koner og Mænd dreve 
Sagen professionelt. Det gik overalt, i det mindste i 
Europa, under Betegnelsen „at købe Kopper", og var 
i Reglen forbundet med mystiske Ceremonier og Be- 
sværgelser 1 ). Selve Paaførelsen af Smitte udførtes paa 
meget forskellig Maade, ofte ved at binde et Baand, der 
havde været i intensiv Berøring med en koppesyg, om 
Armen eller Benet paa den, der skulde købe Kopperne, 
i Kina ved Indbringelse af Koppeskorper i Næseborene, 
enkelte Steder dog ogsaa ved Indstik elier Indsnit i Huden. 
Vort Land synes at have Æren af først at have frem- 
draget Metoden i den lærde Litteratur, idet vor store, 
lægevidenskabelige Forfatter Thomas Bartholin omtaler 
den som kendt i Danmark i to af sine Skrifter 2 ). Naar 



') De la Conctamine, i Mern. de l'acad. des sciences 1754 (dansk 
Oversættelse af Lodde, Kbhvn. 1755. S. 8). Kurt Sprengel, 
Versuch einer pragmatischen Geschichte der Heilkunde, 3te Antl., 
V 2. S. 874 ff. 

2 ) De medicina domeslica Danorum. Hafn. 16GG. Pag. 422. — Epistola 
de transplantatione morborum. Hafn. 1G73. Pag. 5.X* 

M. Salomonsen i sin fortjenstfulde Disputats ') antager, 
at Bartholins Udtalelser ikke referere sig til Indpodning 
af Kopper, da er dette vel for saa vidt ganske korrekt, 
som her vel næppe har været Tale om en virkelig 
Indpodning i mere moderne Forstand. Men at et saa- 
dant ejendommeligt „Koppe-Køb" har fundet Sted ogsaa 
hos den danske Almue, fremgaar tydelig af Bartholins 
Ytringer. Han siger: „novi certe non paucos, qui 
variolas sibi pretio emant", og han ved, at der er „non- 
tiulli qui mercaturam variolarum exercent" ; „inter vulgus 
receptum est, ut quot variolas quis desideret. totidem 
ab altero emat. qui variolis decumbit" og „de eventu 
testatur multorum experientia." Men selv tillægger 
Bartholin unægtelig Metoden ingen reel Betydning. 
Skønt han er sin Tids Barn og ligesom sine lærde Sam- 
tidige fra yderst troende Udgangspunkter spekulerer 
over Sygdommes mer eller mindre mystiske Paaførelse 
eller Borttagelse (Medicina magnetica, Transplantatio 
morborum), opfattede han dog denne Koppeoverførelse 
som hørende til de rent imaginære Kure, til de „errores 
in Medicina", med hvilke den naturvidenskabelige Læge- 
kunst aldeles ingen Forbindelse kan have. Og hans 
Omtale deraf fik da heller ingen som helst praktisk Be- 
tydning, hans lærde Læsere opfattede Fænomenerne paa 
samme Maade som han. 

Det var først i Begyndelsen af det 18de Aarhun- 
drede, at en aabenbart vel instrueret og intelligent Læge 
i Konstantinopel, Timoni, fik virkelig Interesse for denne 
Side af Folkemedicinen og gav sig til paa indgaaende 
Maade at observere de mærkelige Overførelsesfænomener. 
Dertil var der nu ogsaa ganske særlig Anledning, idet 
en gammel Thessalierinde netop dengang drev sin Ind- 



') Udsigt over Kobenhavns Epidemier i sidste Halvdel af det 
18de Aarhundrede. Kbhvn. 1854. S. 45. 

4 Koppeinokulationen i det 18de Aarhundrede. 

podningskunst i Konstantinopel i meget stor Stil og med 
et glimrende Resultat. Mange tusinde skal hun i Løbet 
af en Del Aar have inokuleret — kun ikke de egentlige 
Tyrker, hvis Prædestinationslære hindrede dem i at nyde 
godt af Metoden — og det saaledes, at alle kun fik et 
let Anfald af Sygdommen med sparsomt, svagt suppu- 
rerende Eksantem. Hun drev sin omfattende Forret- 
ning i den kølige Aarstid, indpodede kun sunde Per- 
soner og tog Materialet fra lettere, ikke konfluerende 
Tilfælde paa det Tidspunkt, da Pustlerne i Ansigtet 
begyndte at tørre ind. Koppematerien til Podning kom hun, 
efter at have udtømt den af Pustlerne, i et lille, lukket 
Glas, som hun holdt varmt ved at gemme det paa sit 
Bryst indtil Anvendelsen. Hun erklærede at staa i den 
hellige Jomfrus særlige Gunst, og med mange mystisk- 
religiøse Ceremonier foretog hun Operationen, der bestod 
i talrige Naalestik i Korsform paa forskellige Steder af 
Ansigtet eller fordelte over Panden, begge Overarme og 
Brystet. Indstiksstederne besmurte hun bagefter med 
sit Koppepus. 

Atter er det en skandinavisk Læge, denne Gang en 
svensk, hvem Prioriteten for litterært at ville henlede 
det dannede Europas Opmærksomhed paa denne Form af 
Koppekøb egentlig tilkommer. Det er Karl XII's Livlæge 
Skragge (adlet under Navn af Skraggenstjerna), der efter 
Slaget ved Pultava fulgte sin Herre til Tyrkiet og ogsaa 
mandig kæmpede ved hans Side i hin mindeværdige 
„Kalabalik" i Bender, hvor Karl med sit lille Følge af- 
slog et stort tyrkisk Troppekorps' Angreb paa sit Hus. 
Skragge, der var en opvakt Mand med livlige Interesser 
(i øvrigt særlig Balneolog), hørte om Inokulationen, satte 
sig i Forbindelse med Timoni og fik af denne en Be- 
retning, som han straks (1713) lod Karl XII hjemsende. 
Meddelelsen synes at have naaet Stockholm, men blev 

ikke publiceret og bortkom 1 ) — de svenske Ministre 
havde dengang andet at tænke paa end Koppekure. 
Først da Skragge paa sin Tilbagerejse fra Tyrkiet i 
1715 korn til Breslau og under et Besøg hos sin her- 
boende Kollega, den kejserlige Livlæge, Epidemiologen \ . 
Klaunifj, omtalte Sagen, lod denne som velmeriteret | 
Medlem af det kejserlige Academia naturæ curiosorum 'kl6 
Timonis Meddelelse indføre i Selskabets Skrifter 2 ). Men 
da var den græske Inokulationsmetode allerede bleven 
bekendt gennem andre Publikationer. Timoni stod nemlig 
i Forbindelse med den ansete Læge (og Geolog) Wood- 
xvard i London og havde sendt ham en Meddelelse, der 
af denne straks (1714) besørgedes optagen i „Phi- 
losophical transactions* , hvorfra den igen hurtig gik 
over i det dygtigt redigerede Leipziger-Tidsskrift „Acta 
eruditorum". Samtidig fremkom yderligere et lille Skrift 
om Indpodningen af en Læge i Smyrna, Pylarini. 

Alle disse Publikationer vakle vel Opmærksomhed 
hos de lærde Medici, men dog foreløbig kun af ren 
akademisk Natur. Ingen forsøgte praktisk at tage fat 
paa Sagen, og det blev saaledes en energisk og højt- 
begavet Dame, Lady Mary Wortley Montague, gift med 
den engelske Gesandt i Konstantinopel, der har faaet 
Æren af at skaffe Inokulationen praktisk Borgerret inden- 
for Lægevidenskaben. I sine berømte og yderst fængs- 
lende Rejsebreve ses hun 1717 at have sendt Med- 
delelser hjem derom efter Erfaringer, indsamlede i 
Adrianopel 8 ). Karakteristisk for Tiden ytrer hun alvor- 
lige, men heldigvis, som det viste sig, ugrundede Tvivl 
om, hvorvidt det vil lykkes hende at faa nogen engelsk 



*') Rosen af Rosenstein, Underrattelser om Barnsjukdomer ; tysk 
Oversættelse af Murray, ote Oplag, S. 233. 
'') Ephemer. nat. cur. cent. 5 & 6. Obs. 2. Pag. 3. 
3 ) Letters written during travels in Europe, Asia and Africa. 
Stereotypudg. Paris 1816. S. 109. 

Læge til at gaa ind paa Metodens Anvendelse, da den 
vil medføre et betydeligt Tab i de Indtægter, Lægerne 
have af at behandle den naturlige Koppesygdom. Endnu 
1717 foretog hun det vigtige, praktiske Skridt at lade 
sin seksaarige Søn inokulere af en gammel, græsk Kone. 
Denne mishandlede imidlertid Barnet saaledes med sin 
rustne Naal, at Gesandtskabslægen Maitlancl skød hende 
til Side og fuldendte Operationen, der havde det heldig- 
ste Resultat (gav omtrent 100 Kopper), hvorom han 
senere berettede i et Skrift, det første Indlæg fra en 
Inokulationslæges Haand. Ved sin Tilbagekomst til 
London i 1721 lod hun ogsaa sin Datter heldig inokulere 
af Maitland, og dermed var det afgørende Eksempel 
givet. 

En voldsom Koppeepiderni i London ved dette 
Tidspunkt fandt ogsaa Vej til Kongehuset, og dette fik 
da Mod til at forsøge Lady Montagues Middel — dog 
ikke førend det var forsøgt paa seks dødsdømte For- 
brydere, der ikke havde haft Kopperne. Maitland ind- 
podede da disse, og paa de fem med det heldigste Re- 
sultat; paa den sjette, en Kvinde, forsøgte man den 
kinesiske Metode, og hun blev alvorlig syg, dog ikke 
dødeligt. Ved dette Udfald blev den kongelige Livlæge, 
den ansete Sloane, den senere Stifter af British Museum, 
en ivrig Tilhænger af Metoden, og baade Børn i Konge- 
huset og mange andre i Aristokratiet indpodedes under 
Sloanes Tilsyn, alle med gunstigt Resullat. Den anden 
Livlæge, den ikke mindre berømte Mead samt Præsiden- 
ten for Royal Society Jurin og flere fremragende Læger 
sluttede sig nu til Sloane, og Lady Montagues Frygt for 
de engelske Lægers Uvilje mod Inokulationen viste sig 
fuldt ugrundet. Fra England forplantede Metoden sig 
ved den dynastiske Forbindelse let og hurtig til Hannover. 

Men under Inokulationens tiltagende Anvendelse ind- 
traf der dog enkelte maligne Tilfælde og Dødsfald som 

Følge deraf, den slog ogsaa af og til fejl, og snart rejste 
sig en Opposition derimod, der tiltog i Styrke og lededes 
af Præster og ikke faa Læger. I Virkeligheden laa for- 
skellige lægevidenskabelige Betænkeligheder ogsaa ret 
nær for Haanden. For en skrupuløs Betragtning maatte 
det let synes betænkeligt eller endog uforsvarligt at 
paaføre Mennesker en Sygdom, som ogsaa i sin arti- 
ficielle Skikkelse frembød nogen Fare, og som ved- 
kommende maaske ellers aldrig vilde blive ramt af. De 
indpodede viste sig ogsaa snart at kunne udbrede Smitte 
af farlig Karakter til andre paa samme Maade som de 
af naturlige Kopper lidende, og kunde saaledes bidrage 
til at vedligeholde og udbrede en Epidemi. Desuden 
havde de artificielle Kopper den i Hippokratikernes Øjne 
store Ulempe, at de ved deres milde Forløb, deres ringo 
Pusteldannelse og ubetydelige Suppuration ikke medført^ 
den grundige „Udrensning", som man ansaa for en saa 
heldig Virkning af de alvorlige, stærkt suppurerende 
Koppetilfælde, der ogsaa netop derved antoges at afgive 
en langt større Garanti med Hensyn til Erhvervelsen af 
Immunitet end de artificielle. Denne Antagelse be- 
styrkedes yderligere ved, at man af og til saa naturlige 
Kopper indfinde sig kortere eller længere Tid efter en 
Indpodning med positivt Resultat. Adskillige Læger 
mente, at Metoden kun passede for Orientens Klima og 
Levevis; andre Læger, og det af de virkelig videnskabe- 
lige, nærede paa Forhaand en velforstaaelig Aversion 
mod Inokulationen som l'rembaaren af en ukyndig Em- 
pirisme og fra først af oven i Købet forbunden med en 
frastødende Magi. De sangvinske Terapeuter, som sto- 
lede paa den Sydenham'ske eller andre nyopfundne 
Kurmetoders Ufejlbarhed, ansaa Indpodningen for over- 
flødig. Men mere end alle disse lægevidenskabelige Be- 
tænkeligheder maatte de teologiske Indvendinger virke 
paa Befolkningen. Ikke faa fanatiske, engelske Præster 

erklærede Inokulationen for en „satanisk Kunst", som 
forvorpen vilde søge at krydse Guds retfærdige Straffe- 
domme og i det hele gribe ind i Forsynets uantastelige 
Prærogativer. 

Ogsaa toneangivende, medicinske Autoriteter er- 
klærede sig imod Metoden, ikke just i England, men i 
Frankrig, hvor det traditionelt konservative Galen'ske 
Fakultet i Paris rejste stærke Indvendinger, og ligesaa 
i Tyskland, hvis dengang herskende Stahlian'ske Medicin 
saavel ved sin nøje Forbindelse med Pietismen som 
ved sin videnskabelige Grunddoktrin om Nødvendigheden 
af „Sjælens" uforstyrrede Virksomhed under alle Syg- 
domsprocesser maatte paa Forhaand være uvillig stemt 
mod saadanne Indgreb. Endnu under Metodens første 
Triumfer i England og Hannover, straks efter Frem- 
komsten af Maillands og Jurins første Skrifter, optraadte 
en af Stahls ledende Disciple, Daniel Gohl, i de af ham 
redigerede og ansete „Acta medicorum Berolinensium" 
med et skarpt Indlæg derimod, hvorved han i ethvert 
Tilfælde standsede den begyndte Indpodningsbevægelse 
i Hannover og støttede den engelske Opposition, der i 
en hel Aarrække holdt Inokulatorerne Stangen. 

Først henad Aarhundredets Midte fik disse nogen 
Vind i Sejlene, styrkede ved gejstlig Bistand. Det var 
den frisindede og energiske Biskop Maddox af Worcester. 
der begyndte kraftig at virke for Inokulationen fra Præ- 
dikestolen, fik dannet et Indpodningsselskab under Konge- 
husets Protektion og oprettet et Hospital, bestaaende af 
tre smaa Huse, det ene til Forberedelsen til Indpodning 
og Foretagelsen af denne, det andet til Ophold for de 
inokulerede under Sygdomsforløbet, det tredje for de 
naturlige Kopper. Og samtidig kom den dygtige Falanks 
af Boerhaave's fremragende Disciple, alle begejstrede for 
vel begrundede Iagttagelser og dertil knyttede Frem- 
skridt, Bevægelsen til Hjælp. Det nye Universitet i 

Gøttingen, naturvidenskabeligt Fremskridts energiske 
Bærer, udtalte sig gennem sin mægtige medicinske 
Autoritet, Haller, for Inokulationen; en anden af den 
hollandske Mesters fremragende Disciple, Tronehin, brød 
den første Bane i Amsterdam ved at indpode sin egen 
Søn og virkede senere for Sagens Fremme i Svejts 
sammen med Haller og Tissot. I Italien optraadte ved 
Aarhundredets Midte en aristokratisk Dame, Marchese 
Buffalini, en italiensk Lady Montague, som den nye 
Læres Præstinde. Omtrent ved samme Tid kom ogsaa 
Sverrig paa fremtrædende Maade ind i Bevægelsen. I 
hint Land havde Karl XH's og hans Livlæges Interesse 
for Sagen ingen Frugter sat. Men efter at Dr. Hartmann 
i Åbo i 1754 havde foretaget den første Inokulation 
paa svensk Grund 1 ), og efter at kort derpaa den fra Studie- 
ophold i England hjemkomne David Schulz, den senere saa 
berømte og adlede obstetriciske Professor og Politiker 
Schulz af Schulzenheim, havde udgivet sin „Beråttelse 
om Koppors Ympande" og samtidig taget praktisk fat 
paa Sagen, kom der Fart i Bevægelsen. Schulz havde 
det Held at finde en udmærket Støtte baade i den 
svenske Gejstlighed, i det energiske Gollegium medicum 
og ganske særlig i sin senere ikke mindre berømte 
Kollega Rosen af Rosenstein, der i de svenske Kalendere 
paabegyndte sine „Underrattelser om Barnsjukdomer og 
deras Botemedel" og deri kraftig tog Ordet for arti- 
ficiel Paaførelse af Kopper. Uden at møde effektiv 
Modstand bredte Indpodningen sig hurtig ud over 
Landet. 



Rosen 1. cit. S. 352 ff. Murray, Fata variolarum insitionis in ^ 
Svecia. Diss. inaug. Gættingæ 1763. Pag. 13. 



1 øtøV - ' 

II. 

I Danmark-Norge vise de første, praktiske Udslag 
af Bevægelsen sig ligeledes straks efter Aarhundredets 
Midte. Bortset fra Bartholins nævnte Antydninger om 
den danske Folkemedicins Koppekøb, blev Inokulationen 
■første Gang omtalt i den videnskabelige Litteratur i 
1739. i en akademisk Disputation af den gamle, flittige 
>' Professor Detharding om den bekendte, morderiske Koppe- 

'X>*< epidemi, som 1733 ved et dansk Skib paaførtes Grøn- 
lænderne. I Afsnittet om Sygdommens Profylakse frem- 
hæver han først som det afgørende Hovedpunkt at 
undgaa den Smitte, hvorved efter hans ganske korrekte 
Opfattelse Sygdommen alene forplantes, og udtaler sig 
derpaa meget gunstigt og kyndigt om den da stærkt 
anfægtede Inokulation. Det heldige Forløb af de arti- 
ficielle Kopper antager han væsentlig betinget af, at 
disse fra første Færd kunne behandles med et gennem- 
ført „providum regimen". Nogen praktisk Anvendelse 
af Metoden tænker han dog aabenbart aldeles ikke paa, 
han er kun den gammeldags, skolastiske Lærde, der 
benytter den foreskrevne aarlige Disputation til rent 
akademisk at behandle Spørgsmaalet. Først i 1753 ud- 
kom det første, populære, paa dansk skrevne Agitations- 
indlæg for Indpodningen, nemlig en Oversættelse af et 
kort forinden publiceret Skrift af Genferlægen Butini, / 
og den danske Oversætter eller Udgiver var den senere 
saa ansete, obstetriciske Professor Chr. Johan Berger, 
dengang endnu uden anden ydre Kvalifikation end den 
beskedne at være eksamineret ved Simon Kriieger's 
kirurgiske Amfiteater, men dog en ved langt Studie- 
ophold i Udlandet grundig og alsidig uddannet Mand, 
der ogsaa allerede indtog en anset Stilling i København 
som Læge og Fødselshjælper, og kort i Forvejen ved 
II Hjælp af sin formaaende Beskytter, Grev Berckentin, 

den daværende Præses for Fattigvæsenets Direktions- 
kommission, hos hvem Bergers Fader havde tjent som 
Hushovmester , havde erholdt Eneposten som Læge 
(Kirurg) for alle de københavnske fattige i og udenfor 
Stiftelserne x ). 

I Fortalen til dette Skrift, der blev de danske 
Inokulatorers nærmeste Ledetraad, fastslaar han straks 
som sin „virkelige Overbevisning, at man ved Koppernes 
Indpropning kand redde mange Medborgeres Liv" og 
appellerer ikke alene til „Publici Bifald, men haaber 
endog, at Indpropning i dette Land skal understøttes 
og befordres af en høyere Haand ved nyttige og til 
denne Hensigt nødvendige Anstalter og Indretninger" — 
et Haab, som han med en vis Vægt kunde udtale ved 
sine gode Forbindelser med Hofkredsene. Forf. lægger 
Vægt paa at kunne forklare Indpodningens heldige 
Virkning og forudskikker derfor et Kapitel om de sæd- 
vanlige Smaakoppers Natur, hvori gengives Tidens her- 
skende Opfattelse i saa Henseende. Smaakopperne ere 
epidemiske (o: afhængige af en vis Beskaffenhed af 
Luften) og smitsomme, men kun for dem, som ikke før 
have haft Sygdommen. „Smaae-Koppernes Gift virker 
da ikke, uden formedelst et Slags Materie, som den 
treffer alleneste i deres Legemer, som ikke have havt 
dem tilforn. Man kalder denne Materie Smaae-Koppernes 
Tønder." 

„Dette Tønder tilbringes ved Fødselen: Det gjør 
intet Ondt i Legemet af sig selv, det virker ikke deri. 
uden naar de epidemiske og smitsomme Ureenligheder 
have befængt det, og har bragt det i Bevægelse, da 
det udryddes og udtømmes saavel, at der ikke bliver 
mere noget Spor tilbage der af, naar man eengang 
haver havt Smaae-Kopperne. Denne Materies bestemte 

') Thaarup, Journal og Haandbog for Kjøbenhavnere. I. S. 264. 

Sæde er ikke bekjendt; Man ved imidlertid, at det er 
ikke i de circulerende Vædsker, og at det maae op- 
holde sig i en af Legemets faste Deele. Beviset derpaa 
er, at den Materie kand forblive fast i Legemet, indtil 
en meget vidt henleden Alder; uden at alle de For- 
andringer, som den er underkastet, være sig i Sund- 
heden, være sig i Sygdommen, kand i nogen Maade 
forandre det i saa lang Tid." 

„Naar Smaa e-Koppernes Tønder engang er oppustet 
ved den epidemiske og smitsomme Ureenlighed, be- 
væger den sig, og blander sig med Vædskernes Massa. 
Den danner der en syggjørende Materie, af en merkelig 
Skarphed, som man haver kaldet Smaae-Koppe-Materien: 
hvilken frembringer en Feber, som ikke lader af, førend 
den feberagtige Bevægelse haver skildt denne Materie 
fra Blodet, og har bragt den ved et Slags Grisin ind i 
Hudens Glandulas. Det er den første Periodus af Kop- 
perne, som man kalder Ebullitionen eller Opkaagelsen." 

I det næste Afsnit viser Forf., at de artificielle Pustler 
ere virkelige Kopper, de kunne smitte ganske som disse, de 
virke ved Indpodning ganske som disse, Forskellen er 
kun, at man ved Indpodningen bringer Giften gennem 
et Saar direkte ind i Blodet, medens Vejen ved de 
naturlige Kopper gaar gennem Lungen og Maven. For- 
delene ved de indpodede Kopper afhandles udførligt i 
de følgende Afsnit. De bestaa for det første i „Om- 
stændighedernes Udvælgelse" : man kan vælge sig den 
gunstigste Alder (5 — 15 Aar), kan sikre sig sunde 
Objekter og passe den bedste Aarstid, nemlig den tempe- 
rerede. Man kan benytte en heldig epidemisk Kon- 
stitution, hvor der overhovedet ikke hersker ondartede 
Sygdomme, og hvor selve Smaakopperne ere godartede: 
dette er navnlig Tilfældet ved Begyndelsen og ved Af- 
slutningen af en Koppeepidemi. Man kan endvidere 
undgaa alle Fejl i selve de artificielle Koppers Behand- 

ling, idet man aldrig kan miskende Sygdommen. Men 
ved Siden af denne heldige „Udvælgelse" frembyder 
Indpodning ganske særlige Fordele. Udfloddet af den 
producerede Koppematerie gaar her særdeles let for sig, 
idet kun en Del deraf sætter sig i Hudpustlerne, medens 
al den øvrige baner sig Vej gennem de aabne Indpod- 
ningssaar: deraf kommer det, at de artificielle Kopper 
kun ere faa, aldrig konfluerende og altid kun let suppu- 
rerende, tilmed da Omstændighedernes Udvælgelse sam- 
tidig bevirker, at Materien i sig selv er mindre skarp. 
At Erfaringen fuldt har bekræftet disse teoretiske Slut- 
ninger, viser Forf. dernæst, han gendriver de forskellige 
fremkomne Indvendinger og hævder, at „til det alminde- 
lige Bedste bør Indpropningen indføres." 

Dennes hele Metode fremstiller han derpaa udfør- 
ligt. Idet han begynder med Forberedelsen til Ind- 
podningen fremhæver han paany Omstændighedernes 
Udvælgelse, foreskriver — særlig hvis man vil inokulere 
Voksne, „der ikke ere i en saa bekvem Tilstand 
som Børn" — en streng Diæt, regelmæssig Purgeren, 
Aareladninger ved tilstedeværende pletorisk Konstitution. 
Derimod omtaler han ikke Anvendelsen af Medikamenter 
under Forberedelseskuren, noget, som ellers var temme- 
lig almindeligt, og da navnlig Kalomel, der ogsaa stærkt 
anbefaledes af Rosen. Med Hensyn til selve Operations- 
teknikken slutter han sig nærmest til den i England fast- 
slaaede Metode : udvendig paa begge Overarme gøres et 
Hudrids af en Tommes Længde og deri indlægges Traade, 
der ere imbiberede med Koppevædske, ovenpaa disse 
lidt tørt Charpi, noget Plaster, en Kompres og et Bind. 
Man kan ogsaa i Stedet for Snit fjerne Huden ved et 
lille Vesikatorium, men denne Metode er dog mindre 
god. Podningsmaterien kan tages enten af naturlige 
eller af artificielle Kopper, men altid af godartede, 
adskilte og først, naar Pustlerne i Ansigtet ere tørre, 

omtrent ved 9de Dag efter Udbruddet, ved hvilket Tids- 
punkt friske Blegner paa Armene eller Benene ville kunne 
benyttes. Materien maa ikke gemmes alt for længe, 
hvorvel den ofte kan holde sig virksom i Maaneder. 
De imbiberede Traade blive liggende i Saarene et Par 
Dage. 5te Dag efter Indpodningen begynde Armsaarene 
at blive røde og hævede i Randen, 7de Dag begynder 
der Feber, hvorefter Kopperne vise sig, i Reglen først 
ved Saarene, men derefter spredte over Legemet. Et 
Par Dage efter ophører Feberen, og Patienten befinder 
sig vel, medens Kopperne hurtig tørre uden betydeligere 
Suppuration. Kun for at man kan være sikker paa til- 
børlig Udrensning, er flittig Purgeren og eventuelt Aare- 
ladning fremdeles tilraadelig. 

Dette danske Skrift var nærmest beregnet paa at 
stemme den jævne Befolkning gunstig for Inokulationen ; 
Adresseavisen søgte snart derefter ved Notitser fra Ud- 
landet at paavirke Folkestemningen i samme Ret- 
ning. Særlig til de dannede og fornemme henvendte 
sig det af Kronprinsens dygtige Lærer Maltet i For- 
ening med en anden fransk og i øvrigt temmelig usolid 
Litterat, Des Roches de Parthenay, ved samme Tid paa- 
begyndte Tidsskrift „Mercure danois", der uafbrudt med- 
delte Referater fra Udlandet om Indpodningens lykkelige 
Resultater. Agitationen i „Mercure danois" er af særlig- 
Interesse paa Grund af Tidsskriftets nære Forhold til 
Hof- og Regeringskredsene, i hvilke den nye Oplysnings- 
tids reformatoriske Bevægelser dengang havde en mægtig 
Støtte. J. EL E. Bernstorff stod i livlig Forbindelse med 
de toneangivende, videnskabelige Repræsentanter for denne 
Retning ved det nystiftede Universitet i Gottingen, der 
netop dengang havde erhvervet sig det videnskabelige 
Hegemoni i Tyskland, ja næsten i hele Europa. To af 
den store Hallers begavede, medicinske Disciple, Oeder 
og Johan Just r. Berger, vare 1751 indkaldte af Bern- 

storff, hin for at tage sig af de egentlige Naturviden- 
skabers og særlig Botanikkens Udvikling og Anvendelse 
herhjemme, denne for at fungere som praktisk Læge 
ved Hoffet, hvor man var utilfreds med de danske Liv- 
læger og i det hele med de officielle danske Repræsen- 
tanter for Medicinen. De ringe Tanker, de tyske Ministre 
nærede om dem, vare nu heller ikke blottede for Grund. 
Det ene Fakultetsmedlem, Lodberg Friis, udrettede al- 
deles intet som Universitetslærer — han hindredes, som 
han selv siger i sine Indberetninger, af Praksis — , og 
det andet, Fakultetets Chef og Dekan B. Buchwald, viste 
heller ikke Tegn til stor Virkelyst eller Virkeevne. Men 
naar han stillede sig kølig reserveret eller indifferent 
overfor Koppeindpodningen, hvad der allerede fremgaar 
af hans officielle Gensurpaategning paa Butinis Skrift, 
og naar det af ham som Dekan ledede Collegium 
medicum, Sundhedsplejens øverste Autoritet, ikke synes 
at have ofret Inokulationsspørgsmaalet nogen som helst 
Opmærksomhed — i diametral Modsætning til Sverrigs 
energiske Kollegium — da er dette dog egentlig ikke 
begrundet i Inerti, men snarest i den ved det danske 
Universitet bestandig stigende Antipati mod de af Bern- 
storff indkaldte, fremmede Reformmænd og ved den 
skæve Stilling, som Universitetet derved kom til at ind- 
tage lige overfor Regeringskredsene. Ved Begyndelsen 
af 1752 fik denne Antipati et særlig skarpt Udslag i 
den bekendte Episode med Oeder, da det virkelig lykke- 
des Universitetet og det medicinske Fakultet at knuse 
ham i hans Disputation og derved, til Trods for Bern- 
storff, at hindre hans akademiske Ansættelse 1 ). De to 
i Latin og Dialektik dygtige, medicinske Studenter, som 
Fakultetet kunde sende i Ilden til denne Kamp mod 

') Suhm, Langebekiana. S. 334 ff. Badens Univers.-Journal. V. 
S. 136. 

Hallers Skole, Jensenius og Rottbøll, ble ve i øvrigt 
senere som Læger Inokulationens Hovedstøtter i Dan- 
mark. Men efter denne Episode ignorerede Regeringen 
de træge, danske, medicinske Autoriteter i Fakultetet og 
Collegium medicum, den anmodede dem ikke mere om 
nogen Medvirkning. Den havde nok i sin egen ind- 
kaldte, Kraft v. Berger og den til ham knyttede hel- eller 
halvtyske Stab fra den kirurgiske Lejr, Hofkirurgen 
Wohlert og den nævnte Chr. Johan Berger. Det blev 
dem, til hvem det overdroges at virke for de nye Op- 
lysningsbevægelsers Fremme paa den praktiske Medicins 
Omraade. 

Den første praktiske Virkning af den ved Butini's 
Skrift fremkaldte Inokulationsbevægelse viste sig dog 
ikke i Hovedstaden, men i en afsides Landsdel, i Ribe- 
egnen, og det var tilmed ingen Læge, der gav Signalet. 
I Hjortelund Sogn var der en energisk Præst Thun, der 

r £xo~) nogle Aar senere brød Banen som Kvægpest-Inokulator. 
og som i Begyndelsen af 1754 uforfærdet indpodede 
alle sine b' Børn og det „med den allerønskeligste 
Succes" l ). Den første egentlige Læge, som indenfor den 
danske Konges Territorier foretog Koppeinokulationen, 
' i var ogsaa en Provinsmedikus, Fysikus Joh. Chr. Fa- 

|( ^-, bricius i Tøndern, en meget virkelysten og energisk 
Slesviger, der blandt andet ses livlig at have be- 
skæftiget vort Collegium medicum med Henstillinger og 
Reformforslag, og som senere kom i en fremskudt 
Hovedstadsstilling som Overmedikus ved Frederiks Ho- 
spital og Medlem af det danske Videnskabernes Selskab. 
I Juni 1754 foretog han heldige Inokulationer paa sine 
to Sønner, hvoraf den ene var den senere saa berømte 
Entomolog. Han udførte Operationen ved Anbringelse 



J ) Efterretning om Kvægsygens Indpodning (1ste Promemorie til 
del kgl. Landhusholdningsselskab). Kbhvn. 1770. 

af Vesikatorier paa Læggene, hvilket han erklærer for" 
sin egen originale Opfindelse 1 ). Om disse og flere 
andre Indpodninger indsendte han en Afhandling (Ob-O 
servationes de exemplis variolarum insitarum) 2 ) til Op- 
tagelse i den paatænkte Fortsættelse af Gollegium medi- 
cum's Acta medica, hvilken imidlertid aldrig saa Lyset, 
da Kollegiets strenge Herre og Patron, Baron Mathins 
Guldencrone, Ophavsmanden til det 1753 udkomne første 
Bind, imens var død, og Kollegiet derefter var falden 
tilbage i sin vante Inerti. 

Disse i afsides Landsdele foretagne Indpodnings- 
forsøg vakte dog ingen videre Opmærksomhed, og det 
blev den reformatoriske Hofkreds i København, der fik 
Æren af at sætte Sagen i kraftig Gang. Og alter her 
bærer en Dame den første Pris, idet Kredsen var saa 
heldig at besidde en dansk Lady Montague eller Mar- 
chese Buffalini i Bernstorffs Gemalinde, den ISaarige i - 
Gehejmeraadinde Charitas Emilia, født v. Buchwald, der 
resolut forlangte selv at give Eksemplet og lade sig in- 
okulere ved sin Læge v. Bergers Hjælp. En Læge fra 
London, Dr.Argent, blev i denne Anledning tilkaldt af Bern- 
storff, og Indpodningen foretoges i August 1754 af ham sam- 
men med v. Berger og Wohlert. Besultatet blev i øvrigt 
mindre heldigt; den unge Dame blev stærkt angreben . 
af konfluerende Kopper i Ansigtet, hvilket imidlertid 
ikke blev lagt Inokulationen til Last, idet det bagefter 
opdagedes, at det Hus, hvor hun nogle Dage før Ope- 
rationen var anbragt for at forberedes og isoleres, var 
inficeret af Kopper a ). Men Eksemplet virkede ligefuldt, 
og Inokulationen kom i Gang mellem aristokratiske Familier 
under v. Berger's Ledelse. 



! ) Rottbøll, Afhandling om Smaae-Kopperne. Kbhvn. 1766. S. 115. O 

2 ) Gollegium medicum's Forhandlingsprotokol. 

3 ) Rottbøll, 1. cit. S. 143. 

2 

Navnlig bleve ældre Børn indpodede, og v. Berger 
søgte yderligere at afvæbne al Modstand mod Inokula- 
tionen ved det følgende Aar at lade Litteraten Lodde 
udgive en Oversættelse af et fortrinligt Indlæg, som 
1754 var blevet publiceret i det franske Videnskabs- 
akademis Skrifter af den berømte Naturforsker de la 
Condamine, der i 1732 paa en Rejse i Orienten havde 
lært Inokulationen at kende og derefter utrættelig kæmpet 
for den. Oversættelsen af Skriftet, der indeholder en 
indgaaende Gendrivelse af Indvendingerne mod Inokula- 
tionen, dedicerede Lodde til den nye Patron for Colle- 
gium medicum, Giildencrones Efterfølger, Gehejmeraad 
v. Råben, og appellerede indtrængende til Kollegiets virk- 
somme Bistand til Sagens Fremme herhjemme. Nu var 
Inokulationen i saa høj Grad lyst i Kuld og Køn af de 
ledende Regeringskredse, at Dekanus Buchwald, der ikke 
manglede Evne til at rette sig efter Forholdene, i sin 
Censur paa Skriftet anerkendende udtaler, at „ved dette 
Skrift vorder bevist, at Smaa-Koppernes Indpodning er 
nyttig til at conservere mange Menneskers Liv, følgelig 
agtes og denne Oversættelse rosværdig, som desaarsag 
med største Føye tillades ved Trykken at vorde disse 
Nordiske Rigers Indvaanere til manges Frelse meddelt." 
Men sin strengt tilbagetrukne Holdning bevarede dog 
Buchwald fremdeles, og da heller ikke Råben besad 
sin Forgænger Guldencrones Energi, blev Kollegiet, 
Sundhedsplejens øverste og selvskrevne Autoritet, som 
dets Forhandlingsprotokol udviser, fremdeles staaende 
fuldstændig udenfor Sagen, til hvis fortsatte Fremgang 
derimod v. Berger utrættelig viede sig. 

Paa hans Forestilling lod Kongen i August 1755, 
nogle Maaneder efter Fremkomsten af de la Condamines 
Apologi, indrette to smaa Huse i København til Fore- 
tagelse af Inokulation efter engelsk Mønster. I hvert 
Hus var der Plads til 6 Børn; det ene var bestemt til 

Forberedelsen og Indpodningen, det andet til Behand- i 
lingen af den fremkaldte Koppesygdom. Anstalten 
styredes af v. Berger og Wohlert; men da hins Tid 
var stærkt optagen, blev det medicinske Tilsyn derved 
overdraget til den unge Friis Bottbøll, nu en særlig 
lovende Læge, der kort forinden havde taget Doktor- 
graden og med megen Interesse begyndte at omfatte 
Inokulationsspørgsmaalet, hvad der ligeledes var Tilfældet 
med hans begavede Studiekammerat jJensenius. In- 
okulationen havde saaledes ogsaa vundet den ind- 
fødte, unge medicinske Intelligens for sig. Ved Slutningen 
af det følgende Aar foretog Rattbøll den sædvanlige 
store Studierejse, og hans Funktion ved Indpodnings- 
anstalten blev da overdragen til Dr. Bertram, en navn- 
lig som Fødselshjælper og Medlem af Jordemoder- 
kommissionen bekendt Læge. Men at Rottbøll ogsaa 
paa Rejsen viede Sagen sin særlige Opmærksomhed, har 
han noksom vist ved sit efter Hjemkomsten udgivne 
Skrift om Smaakopperne, der er det danske litterære O 
Hovedmonument om Koppeinokulationen, og i det føl- 
gende skal blive Genstand for nærmere Omtale. 

Samtidig begyndte flere Læger privat at indpode 
Børn i København. Særlig Iver i saa Henseende viste 
den nævnte unge Dr. Jensenius, en Mand, der havde 
levende Interesse for alle nye Bevægelser og har forsøgt 
sig i mange forskellige Retninger. Han begyndte med 
at være den berømte Gram's Discipel som Filolog og 
Historiker, kastede sig derefter over Medicinens Historie, 
gik derfra over til Botanikken og blev Oeders Assistent 
i den nygrundede botaniske Have, dyrkede en Tid de 
netop opdukkende Elektricitetskure og fik som velmeriteret 
Doktor i 1757 Overmedikatet paa det nye Frederiks 
Hospital, hvilken Post han igen opgav efter faa Aar. 
Samtidig med Tiltrædelsen af denne Stilling kastede 
han sig over Inokulationen og indrettede i sin Hospitals- 

2* 

holig en privat Anstalt for Indpodning af aristokratiske 
Børn. I 1759 led imidlertid denne hans Virken et al- 
vorligt Knæk. Han havde da optaget i sit Hus til 
Koppeindpodning tre af Grev A. G. Moltkes Børn, alt 
gik godt, og Børnene vare igen fuldkommen raske, da 
en heftig Epidemi af Skarlagensfeber 1 ) optraadte i 
Byen og paa Hospitalet. Dr. Jensenius blev selv an- 
greben deraf og mener at have smittet den unge Grev 
Julianus Moltke, der døde efter et Par Dages Sygdom, 
hvad den offentlige Mening, selvfølgelig ganske med 

. t ; Urette, gav den forudgaaende Inokulation Skyld for 2 ). 
Det er sikkert til denne Hændelse, at G. L. Baden paa 
en mindre korrekt Maade hentyder 3 ). Jensenius vedblev 
imidlertid med Iver at foretage Indpodninger, ogsaa 
efter 1761 at være fratraadt Hospitalet: han erklærer 
indtil 1764 at have inokuleret i alt 140 Personer. 

I Provinserne optraadte ligeledes uforfærdede In- 
okulatorer. Foruden de allerede nævnte Pastor Thun og 

i ■ > i Dr. Fabricius udmærkede sig i saa Henseende navnlig 
en ung, ved tyske Universiteter uddannet Mediciner Georg 
\Vilh. Barfoed, der en Tid boede hos Præsten Woldike 
i Gunderup ved Aalborg og i Løbet af et Aar indpodede 
et Par Hundrede Børn og voksne uden noget Uheld. 
Medens han var i Færd med Udarbejdelsen af en 
Inauguraldissertation om sin Virken, døde han 4 ). I Norge 
optoges Sagen af en Kirurg Wasmuth i Trondhjem, en 
meget foretagsom, men som det synes temmelig ubændig 
Personlighed 5 ). Ved dristig Indpodning af ganske smaa 
Børn havde han et Par Dødsfald, hvilke dog ikke for- 

') Se M. Salomonsen 1. cit. S. 24. 
') Rottbøll 1. cit. S. 113. 

3 ) Frederik V's Regerings Aarbog. S. 146. 

4 ) Rottbøll 1. cit. S. 125. 

*) G. Norrie, Georg Heuermann. Kbhvn. 1891. S. 183. 

skrækkede ham ; han vedblev at udfolde en stor Inokula- 
tionsvirksomhed uden at bryde sig synderlig om den af de 
fleste besindige Læger stærkt tilraadede Forberedelse. 
1 et udførligt Brev til sin Chef, Generaldirektør Simon n 
Kruger, gjorde han i 1757 nærmere Rede for sin om- 
fattende Virksomhed, og i 1767 gav han i et i „Danske q 
Posttidender" trykt Brev en ny Meddelelse. 

Men medens saaledes Metoden tog Fart i fjerne 
Egne af Rigerne , gik det kun meget smaat med den 
under lovende Auspicier oprettede .kongelige Anstalt i ' . ■ 
København. I det første Aars Tid, medens Rottbøll if. 
forestod den, bleve dog 28 Børn indpodede, men derefter 
tiltog Befolkningens Uvillighed til at benytte den i den '2 
Grad, at der i de følgende 3 Aar i det hele kun ind- 
podedes 22. Der viste sig her et under beslægtede 
Forhold almindelig iagttaget, psykologisk interessant 
Fænomen; medens Befolkningen nærede Sympati for 
Koppeoverførelsen, saalænge den tilhørte den rene Folke- 
medicin og bestod i de halv mystiske „Koppekøb", fik 
den en voksende Mistillid dertil fra det Øjeblik, Ind- 
podningen optraadte under officiel og videnskabelig Au- 
toritet, reguleret af dannede Læger. 1 sit Tilbageblik^ 
paa Anstaltens Virksomhed fremhæver Rottbøll de store 
Vanskeligheder, man til Trods for bestandig heldige I 
Resultater havde at kæmpe imod. „Man havde stor 
Møye med Løfter og smaa Foræringer at overtale fattige 
Folk til at afgive deres Børn og maatte saaledes be- 
lønne dem oven i Købet for den betydelige Tjeneste, man 
gjorde dem i at frelse deres Afkom." 

Ogsaa hos de dannede og indenfor selve Lægernes 
Kreds fik Tvivlen om Metodens Tilraadelighed større 
Raaderum. navnlig da det viste sig, at en af de største 
udenlandske Autoriteter i Lægevidenskab, den kliniske 
Professor </e Haen i Wien, med sin sædvanlige vold- 

somme Lidenskabelighed optraadte derimod 1 ). Som 
Fanatiker ogsaa i religiøs Henseende sluttede han sig 
til de Præster, der erklærede Indpodningen for en satanisk 
Kunst, som forvorpent foregreb Guds Straffedomme. 
Ved Siden deraf fremhævede han Inokulationens Farer, 
ja han vilde endog hævde, at de naturlige Kopper, be- 
handlede efter hans ufejlbare Sydenham'ske Metode, 
vare en mere farefri Sygdom. Han gjorde yderligere 
og med megen Vægt opmærksom paa, at netop Ind- 
podningen af Kopper ved den dermed forbundne Smitte- 
udbredelse vedligeholdt Epidemier af de naturlige Kopper 
— en nærliggende Indvending, som ikke tidligere var 
bleven noksom betonet, men som slog stærkt igennem og, 
begrundet som den viste sig at være, bestandig derefter be- 
varede sin Braad. Den Imødegaaelse deraf, der som 
baseret paa en almindelig Opfattelse blev den gængse, 
nemlig at Kopper nu engang var en Sygdom, hvortil 
„Tønderet" fandtes hos de allerfleste, som derfor tidlig 
eller sildig skulde angribes deraf, var jo dog temmelig 
svag. De Haen's Anti-Inokulationsskrifter bleve af tjenst- 
ivrige Meningsfæller fra Latin hurtig oversatte paa de 
forskellige store Kultursprog og, om end ikke paa Dansk, 
saa dog ogsaa paa Svensk' 2 ). I Udlandet søgte frem- 
ragende medicinske Forfattere, Tissot, Tralles og andre, 
at gendrive de Haen, og herhjemme optraadte en af de 
indkaldte Oplysningsapostle, v. Bergers Ven Hofpræsten 
Joh. Andr. Cramer med en kraftig Imødegaaelse 3 ). Men 
de Haen havde i sin Fanatismes Ild og sin overlegne 
Dialektik et Vaaben, der altid er langt mægtigere end 
rolige Fornuftgrunde. 



') Qvæstiones sæpius rnotæ super raethodo inoculandi variolas. 
Vindob. 1757. 

•) Rosen 1. cit. S. 234. 

3 ) Der nordische Aufseher. 1759. Stiick 116—117. Adresse- 
avisen 1759, Nr. 49 ff. 

Da skred v. Berger i 1760 til en over bægge Riger 
opsigtsvækkende Handling, af hvilken han med Grund ty. 
kunde vente et Omslag i Befolkningens Stemning. Med i^ , 
Assistance af Wohlert og Jensenius inokulerede han, ^1-. 
efter behørig Forberedelse i 18 Dage, den 10de Juni , * . 
1760 Rigernes store Haab, den 12aarige Kronprins 
Kristian, paa bægge Arme, og efter v. Bergers fore- 
liggende detaillerede Beretning 1 ) forløb den paaførte C 
Koppesygdom paa en saa heldig og normal Maade, 
at den fuldt kan tjene som Paradigma paa vel ud- 
førte Indpodningskure. Den 6te Dag begyndte der at 
optræde Feber, som igen ophørte den 9de Dag sam- 
tidig med Fremkomsten af nogle Koppepapler, først ved 
Saaret paa venstre Arm, derpaa spredte over Ansigtet 
og andre Legemsdele. I det hele fremkom 36 Kopper, 
der kun tildels afgave sparsomt Pus, medens Indsnittene 
paa Armene suppurerede rigeligt. Fra den 10de Dag- 
var der fuldstændigt Velbefindende, fra den 16de Dag var 
Kronprinsen hele Dagen oven Senge. Den 21de Dag, 
d. 1ste Juli, ophørte den strengere Diæt, og han fik a/ 
Kødsuppe. Den 22de Juli var Saaret paa venstre Arm 
lægt, den 10de August ligesaa Saaret paa højre Arm. 
Den 15de udskreves Patienten; og den med yderste 
X Forsigtighed gennemførte Kur havde saaledes, For- 
beredelsen iberegnet, taget en Tid af 84 Dage. 

Men ikke engang dette imponerende Eksempel vakte ~ 
Befolkningen af dens træge Uvilje mod den nye uden- 
landske Opfindelse, og i hele Foraaret og Sommeren 
lykkedes det ikke, til Trods for alle Bestræbelser, at faa 
et eneste Barn indlagt i Inokulationshuset. Et Uheld, 
som v. Berger samtidig havde ved Inokulationen af en . 
ung Enke, der under Koppeudbruddet fik vedholdende fL 
maniakalske Delirier, hvilke først fuldt ophørte ved en 
iji « 

") Rottbøll, 1. cit. S. 136—139. (*Jh ty<M&k*M i**«* 

ioa&U)£.\ir hos Hofraad Werlhof i Hannover flere Maaneder 
efter, bidrog yderligere til at bringe Metoden i Miskredit 
i København. Forgæves forsøgte v. Berger at holde sit 
Inokulationshus i Live ved et sidste Middel. I Efter- 

u^tf" 'sommeren 1760 offentliggjorde han en Proklamation, en 
„sidste Indbydelse fra Indpodningshuset" '), hvori han i 
stærke Farver udmaler de naturlige Koppers Farlighed 
og de kunstiges Farefrihed, udtaler sin Forbavselse over, 
at der i København ikke findes Forældre, „welche ihre 
Kinder vor der tåglich viber sie schwebenden Gefahr 
durch das so augenscheinlich heilsame Mittel der Ein- 
propfung bewahren und dadurch Sr. konigl. Majeståt so 
j vielen Unterthanen erhalten wiirden." Han tilbyder nu 
Publikum for sidste Gang denne kongelige Naade med 
den Tilføjelse, at hvis ingen Forældre derefter melde 
sig, vil Anstalten blive lukket. Men den jævne, køben- 
havnske Befolkning lod sig ikke rokke af sin Træghed, 
den havde lige saa ringe Sans for den importerede 
tyske Oplysnings Velsignelser som det nationale medicin- 
ske Fakultet, og det kongelige Inokulationshus i Køben- 
havn afsluttede ved Mikkelsdag 1760 sit hensygnende 
Liv og blev definitivt lukket. 

l?é o 



III. 
I de nærmest paafølgende Aar skete der vel enkelte 
private Indpodninger hos Aristokratiet og den store tyske 
Kolonis distingverede Medlemmer af v. Berger, Jensenius 
og Ghr. Johan Berger, der nu ved sine mægtige Hof- 
beskytteres Hjælp til Trods for den gamle Buchwalds 
smaa Intriger indtog en anset Stilling i Fakultetet som 
den fortjente Professor årtis obstetriciæ. Men Mistroen 






') Rottbøll, 1. cit. S. 110—111. 

til den nye Metode, navnlig i den Retning, at den tik 
Skyld for at vedligeholde Koppesmitten i Byen og der- 
ved indirekte volde Ulykke og Død, var engang 
bleven rodfæstet og kunde ikke mere rokkes, heller 
ikke af den dygtige Forsvarer for Indpodningen, der nu £> ■'■• 
fremstod, nemlig Rotlbøll. Efter i 1761 at være hjem- 
kommen begyndte han paany med Iver at virke derfor, 
og som nybagt Medlem af Videnskabernes Selskab gjorde ' 
han dette vigtige Spørgsmaal til Genstand for sin første 
Meddelelse i Selskabet. Og denne var intet sædvanligt 
populært Agitationsindlæg. men en fuldt videnskabelig 
Afhandling, værdig det Forum, for hvilket den frem- 
førtes. Den fører Titlen „Forsøg til en ny Grundlære 
om Koppernes Indpodning samt Anhang om Indpodnin- o 
gens Historie i Danmark og Norge" l ). Afhandlingens 
første Kapitel er et Forsvar for Indpodningen, i det føl- 
gende Kapitel behandler han de tidligere Teorier om 
Aarsagen til Indpodningens erfaringsmæssig faststillede 
Fænomener og Virkninger: de milde, farefri Symptomer 
og den opnaaede Immunitet, og efter en grundig Kritik 
deraf giver han i et tredje Kapitel, Afhandlingens Kerne- 
punkt, et originalt og velgrundet „Forsøg til en ny Ind- ^aJ 
podningslære". Han optager derved en videnskabelig set 
højst betydningsfuld Opgave, som var bleven noget 
forsømt af de talløse, tidligere Inokulations-Forfattere, 
der alle i overvejende Grad havde været absorberede 
af Sagens ganske vist mest nærliggende, rent praktiske 
Sider og, for saa vidt som de strejfede ind paa Teorien, 
nøjedes med uden dybere gaaende Undersøgelse at 
acceptere de gamle, temmelig banale, hippokratiske Ud- 
gangspunkter. Der turde saaledes være Anledning til 
at skænke dette betydelige litterære Arbejde nogen x 
særlig Opmærksomhed. 



') Trykt i Selskabets Skrifter, 1ste Samling, tide De). 

I sin Kritik af de tidligere gængse Teorier dvæler 
han først ved den Forberedelse, hvorved man præ- 
- ' parerede Organismen til Modtagelse af Koppegiften. 
Uden at benægte Betydningen deraf viser han, at Sagens 
Kernepunkt dog ikke kan søges heri; flere Inokulatorer 
baade fra ældre og nyere Tid havde haft fuldt gunstige 
.Resultater uden nogen som helst saadan Forberedelse. 
Andre Forfattere havde lagt Hovedvægten paa Valget 
af sunde Børn i passende Alder, af den bedste Aarstid 
og i det hele af et i Henseende til den epidemiske 
Konstitution gunstigt Tidspunkt, og i Forbindelse der- 
med paa hele den Lejlighed til fra første Færd at 
gennemføre i Koppesygdommens Behandling et heldigt 
„providum regimen". iMen ogsaa denne Antagelse mod- 
bevistes af talrige foreliggende Erfaringer, som han ud- 
førlig gør Rede for. Andre Forfattere havde set For- 
delene ved de kunstige Kopper deri, at Indpodningen 
forrettedes paa Yderlemmerne langt fra Hjernen og de 
andre vigtige indre Organer; denne Formening kunde 
han afvæbne blot ved at henvise til den kinesiske 
Metode. 

Den almindeligst herskende Teori om Aarsagen til 
Inokulationens heldige Virkninger var imidlertid den. at 
man gennem de gjorte Indsnit paa en særlig hensigts- 
mæssig Maade befriede Organismen for den „Usundhed", 
som ellers ophobede sig i Blodet og antoges at betinge 
Koppesygdommens Heftighed og Farlighed. Naar „Na- 
turen" uden Hjælp gennem heftige Feberbevægelser skulde 
besørge dette, blev det let en meget farlig Sag. Denne 
sidste Doktrin maatte blive den dominerende, idet den 
ganske hvilede paa den gamle, hippokratiske og humoral- 
patologiske Opfattelse, saaledes som den var bleven ud- 
formet af den arabiske Galenisme, at Koppesygdommen 
havde sin Rod i urene Stoffer, til hvilke den første 
Grund var lagt i Fosterlivet ved det tilbageholdte Men- 



, 

slrualblod. At dette ikke flød under Svangerskabet, 
men „tilbageholdtes i Uterus", opfattede de i Teleologi 
utrættelige Galenister som begrundet i, at det skulde 
tjene til Fosterets Ernæring. Hippokratikernes „Natur" 
var ogsaa her meget ufuldkommen, og ved Stagnationen 
i Uterus kunde Blodet let dekomponeres, blive urent — 
tilmed da Menstrualblodet i og for sig ikke var rigtig 
rent — og derved bibringe Fosteret skadelige Vædsker. 
Derfor var det naturligt, at Koppesygdommen saa hyp- 
pigt korn til Udbrud i den spæde Alder og „udrensede" 
Barnet, som da derefter ikke mere var udsat for en 
saadan Sygdomsproces; Materiens grundige Udrensning 
„borttog Bekvemheden for Anstikkelsen", gjorde altsaa 
Barnet immunt. Som alle gode gamle hippokratiske 
Doktriner blev denne Opfattelse ved at være i Kurs i 
forrige Aarhundrede, og t. Eks. i 1769 ses en tydelig ' ""' 
Reminiscens heraf i et fra en anset Fysikus i Dittmar- 
sken, Dr. Salchow til det tyske Kancelli og fra dette til 
det danske Kancelli sendt Forslag, der blev tilstillet . 
Collegium medicum til Erklæring, og som i Kollegiets 
Referat lyder saaledes 1 ): „Han troede, det kunde ge- 
raade til Sygdommes og især Børnekoppers Fore- 
byggelse, at Jordemødre bleve af Øvrigheden anbefalede, 
at de straks sammentrykkede Navlestrengen fra Barnets 
Liv af til Efterbyrden, saa at det i Strengen værende 
Blod blev vel udpresset og derefter Underbindingen af 
Navlestrengen foretaget. Ved hvilken Maade han for- 
mener, at det i Navlestrengen blevne Blod, som da ei . ; 
mere cirkulerede, og som følgelig kan anses for noget 
fordærvet fra sin naturlige Mixtion, ikke skulde resor- 
beres i Børnenes Legemer, og heri ligger Grund til 
Urenhed og paafølgende Sygdomme." En „from, ærlig" 
og foretagsom Jordemoder ved Frankfurt am Main 

') Forkandlings-Prot. 17(39, l6 u. (Sekr. Jensenius). 

havde i øvrigt allerede 1764 i forskellige Landes Blade, 
ogsaa her til Lands 1 ), ladet indrykke en Meddelelse om. 
at hun kunde frelse spæde Børn ved en lignende „ganske 
uskyldig Kunst", som hun tilbyder at gøre andre Jorde- 
mødre bekendte med mod en Belønning. 

Denne gamle Hoveddoktrin om rigelig Udtømmelse 
af uren Materie som det afgørende for Indpodningens 
heldige Virkning kan den kritiske Bottbøll ikke finde 
fyldestgørende. Allerede dens Udgangspunkt, at „al den 
Usundhed, som drives ud af Legemet ved Kopperne, 
har været der før," erklærer han for fejlagtig. Han 
henviser til Datidens største kliniske Autoriteter, Syden- 
ham, Boerhaave, Fr. Hofmann og Mead, som netop 
have lært, at Eksantemerne afformes af den foregaaende 
"> og medfølgende Feber; „de ere ved den medfølgende 
Febers Ild og den deraf flydende Fordærvelse avlede 
og frembragte". Til denne af Sydenham først formule- 
rede, af de andre nævnte Klinikere derefter optagne og 
af Rottbøll godkendte Doktrin krrytter der sig i øvrigt 
en Uklarhed og Inkonsekvens; thi naar Feberen kan 
være saa fordærvelig, kan den ikke tillige opretholdes 
som Naturhelbredelsens „Instrumentum felicissirnum", hvad 
dog Sydenham gør i Kraft af sit hippokratiske Grund- 
standpunkt. Men det taler unægtelig til Fordel for- 
håns Iagttagelsesevne, at han til Trods for sin Hippo- 
kratisnre kunde se det betænkelige ved en voldsom 
Feber — den han stadig søgte at moderere ved sin 
heroiske Antipyrese: Aareladningerr. Den „Urenhed", 
den „Bekvem hed", „den frugtbare Jordbund at spire 
i", som ganske vist altid maa være til Stede forud, for 
at Kopper kunne udvikles, og som „for derr meste Tid 
forsvinder ved en eneste Anstikkelse", maa selvfølgelig 
uddrives, indrømmer Rottbøll; men han mener tillige, 

') Adresseavisen, 17G4, Nr. 148. 



Koppeinokulationen i det 18de Aarhundrede. 29 

at dette netop kan ske lettere og bedre ved en „liden 
og mild Feber", som følger med de kunstige Kopper, 
og som ikke fremkalder Kramper i alle „Fraskilnings- A 
gangene", saaledes som den heftige Feber, men tillader 
Urenheden at passere let og umærkelig igennem. Per- 
spirationen kan her virke saa kraftig, at der til Ud- 
skillelse af det tiloversblevne „grove" kun behøves et 
lille Antal Kopper. „Utallige sammenløbende Kopper 
rense ei Legemet saa godt som faa adskilte." Indpod- 
ningen virker saaledes vel ved en Udrensning, men Ud- 
floddet af en Mængde purulent Materie af Hudsnittene 
eller Koppepustlerne er ikke det afgørende, saaledes som 
alle tidligere Hippokratikere havde paastaaet. Rottbøll 
modbeviser direkte denne Antagelse ved at henpege paa, 
at alle de lette Tilfælde, hvor Podningssnittene hurtig 
lukke sig uden Afsondring af Pus, og hvor der dog kun 
udvikler sig faa Koppepustler, vise en ikke mindre sikker 
beskyttende Virkning end de andre. Et endnu mere 
afgørende Modbevis har han i Henvisningen til den 
kinesiske Indpodningsmetode. 

Rottbøll lægger derimod hele Vægten paa selve 
Forholdet af det indpodede Virus. Han tror i saa Hen- 
seende, at Kvantiteten allerede kan spille nogen Rolle, 
at den meget ringe Mængde Virus, som indpodes, i og 
for sig maa indvirke mildere paa den smittede Orga- 
nisme end den store Mængde Virus, som ved de natur- 
lige Kopper, hvor Smitten sker gennem den koppe- 
svangre Luft, trænger ind i Organismen ad alle de 
forskellige Veje. Men navnlig lægger han dog Vægt 
paa Kvalitetsdifferens i Koppegiften. Han antager, 
at den Del heraf, som er den flygtigste og skarpeste, 
uddunster gennem Huden og gennem den runde Over- 
flade af Koppevesiklerne; det er denne Uddunstning, 
der opfylder de syges Luftkreds med den bekendte, 
ominøse Lugt. Men den Del af Giften, som bliver til- 

bage i Pustlerne, den mindre flygtige, er formildet ved 
Amalgamation med fede Partikler i Blodet og Vædskerne 
og bliver ved sin Forbliven i de bolnende Pustler end 
yderligere jedtblandet og formildet. Det er saaledes 
med en formildet, svækket Virus, at Indpodningerne 
»-Vi*, foretages, og heri ligger, efter Rottbølls Anskuelse, 
Grunden til det milde, farefri Forløb af de kunstige 
Kopper, til den milde Feber, „hvilken ved en maade- 
lig Bevægelse udbringer den meste Part af den avlede 
Koppegift gennem Afførings- og Fraskillingskanalerne, 
og udkaster det øvrige, som paa denne Maade ej vil 
lade sig uddrive, ved et ringe Antal Kopper." Han 
viser, at denne Teori er den eneste, der fyldestgørende 
kan forklare alle Fænomener, og han forudser med en 
vis profetisk Gave, at en saadan præventiv Inokulation 
med svækkeT^ „tæmmet" Virus maa kunne anvendes 
ogsaa ved andre Infektionssygdomme, mellem hvilke 
han eksempelvis nævner Hydrofobi. I § 44 i hans 
Forsøg til en ny Indpodningslære udtaler han sig saa- 
ledes: 

„Skulde videre Erfaringer og nøyagtige Prøver og 
Undersøgninger i Fremtiden bekræfte, at Indpodningens 
væsentlige Fordel bestaar deri, at den smittende Materie 
er formildet, saaledes som jeg i det foregaaende har 
stræbt at vise, saa faar Lægekonsten ved denne min 
Grundlære en betydeligere Tilvæxt, end man skulde 
indbilde sig. Denne Videnskab har hidindtil enten al- 
lene bemøyet sig med at helbrede Sygdommene, naar 
de have begyndt at ytre sig i Legemet, eller og arbejdet 
paa at udrydde den bequemgjørende Aarsag, førend 
den blev i Stand til at udrue Sygdommen; men hvad 
den paaførende angaar, da har Konsten i de allerfleste 
Tilfælde, havt lidet over samme at sige, og i de smit- 
somme Syger, hvor der laa mest Magt paa at tæmme 
dem, aldeles intet. En blot Hændelse, et lykkeligt Ind- 

fald af et vildt og ulærdt Folk, har udvidet Konstens 
Grændser, og underkastet et flygtigt smittende Væsen 
Lægernes Herredom; hvo skulde vel drømt om, at saa- 
dant et Væsen, som frit svever i Luften, og ved at be- 
fænge, dræber saa mange Mennesker, skulde saaledes 
ladet sig tæmme og behandle, at Lægerne kan bære 
det i deres Lomme, og efter Behag frembringe hos 
hvem de ville, en for den meste Tid uskyldig og mild 
Sygdom, som for Eftertiden gør dem sikre for al videre 
Anfald? Som saadan en Begivenhed fortjener at sætte 
en nye Tids-Punkt i Læge-Krøniken, saa er det Læger- 
nes Omsorg og Umage værdigt, at de søge paa saa god 
Grund at opføre en større og vidtløftigere Bygning; og 
er det da at formode, at, som de have underkastet sig 
Koppe-Smitlen, vil de med Tiden og komme efter at 
tæmme og svekke andre Smitter, og derved udvide 
Konstens Grændser, frelse en Mængde af deres Med- 
borgere, og skaffe sig selv et udødeligt Navn." 

Rent profetiske ere disse Udtalelser unægtelig ikke, 
for saa vidt som der allerede paa det Tidspunkt, hvor 
Rottbøll fremsatte dem, forelaa Forsøg paa videre An- 
vendelse af Inokulationens Princip ved andre Sygdomme. 
Saaledes havde Francis Home, den berømte Forfatter 
om Group, allerede i 1757 gjort Forsøg med Overførelse 
af Blod fra mildt angrebne Mæslingepatienter, Forsøg, 
der dog ikke bleve optagne af andre. Ligeledes havde 
man i England og Holland i Begyndelsen af Tredserne 
forsøgt enkelte Inokulationer ved Kvægpest. Den første, 
der metodisk udførte saadanne, var dog sikkert den 
som Koppeinokulator allerede omtalte danske Præst 
Thun i Hjortelund, der i 1762 med sin sædvanlige Re- 
soluthed tog fat paa Sagen, indpodede Mund- og Næse- 
vædske fra syge Dyr og snart fandt Efterfølgere. Navn- 
lig efter at den store hollandske Autoritet, den alsidige 
Peter Camper, havde lyst Metoden i Kuld og Køn, skred 

man ogsaa hertillands i 1770 til systematisk Anvendelse 
deraf i stor Stil under Ledelse af v. Berger og Oeder, 
og trods uheldige Resultater fortsattes Forsøgene baade 
her og i Udlandet senere i en Aarrække, ligesom de 
ind i vort Aarhundrede ere blevne genoptagne i refor- 
meret Skikkelse, navnlig i Kvægpestens faste Hjem. 
Rusland, med et gennem Inokulalion af flere Dyr succes- 
siv modificeret Smittestof 1 ). 

Men er Rottbøll vel saaledes ikke nogen Profet i 
strengeste Forstand, er heller ikke engang hans „nye 
Grundlære" fuldt original, idet ogsaa tidligere Forfattere 
og allerede Timoni havde antydet lignende Tanker ved 
at fremhæve „venena quo subtiliora eo pejora" 2 ), er 
Rottbøll end stærkt paavirket af Tidens Hippokratisme, og 
har han end ikke præciseret den bakterielle Genese, 
heller ikke i den grove Skikkelse af Contagium vivum. 
(„Insekter"), hvorunder Datidens Forskere paa Basis 
af Mikroskopien formulerede den, saa tør han dog som 
en tidlig Antyder af og Forløber for Nutidens Pasteur'ske 
Æra siges at være al Anerkendelse og Opmærksomhed 
værd og at have indtaget en mere fremskudt Plads i 
dette vigtige, videnskabelige Spørgsmaal end nogen sam- 
tidig Forsker. 

For at gøre sin Afhandling tilgængelig for større 
Kredse udgav han den som et selvstændigt Skrift med 
Dedikation til Gehejmeraadinde Bernstorff, med op- 
lysende, populære Tilføjelser og navnlig med Tillæg af 
et helt Afsnit om „de naturlige Koppers Lægemaade, 
til Tjeneste for dem, som i Mangel af erfarne Medici 
tvinges til at være deres egne og andre Familiers Læge." 
Men den ved Udgivelsen tilsigtede Indvirkning paa Al- 
menheden opnaaedes ikke. Stemningen vedblev at holde 



') M. Salomonsen, Tidsskrift for Veterinærer, V. 1857. S. 241 ff. 
2 ) Acta Erudit. Lipsiæ 1714. S. 382. 

sig ugunstig lige overfor Indpodningen, og flere be- 
sindige og kyndige Læger sluttede sig til Oppositionen. 
Til denne Svingning bidrog først og fremmest den Om- 
stændighed, at den nye, opsigtsvækkende Bravurmetode 
selvfølgelig med særlig Forkærlighed blev dyrket og 
eksploiteret af de mest aktive, de hensynsløst, ukritisk 
fremstormende Læger. En Italiener, Dr. Gatti, der lidt 
efter Aarhundredets Midte begyndte at gøre sig særlig 
bemærket som Inokulator i Paris, er aabenbart i Slægt 
med denne Kategori, skønt virkelig Professor ved Pisas 
Universitet. Gatti havde lært Metoden paa Rejser i 
Orienten og tog senere Ophold i Paris, hvor han ved 
sin livlige Begavelse kom i nært Forhold til de frem- 
skredne Encyklopædister, navnlig cTAlembert og Baron 
Holbach, og støttet af disse mod det konservative Fa- 
kultet foretog Inokulationer i stort Omfang. Men den 
Hensynsløshed, hvormed han lod sine indpodede Klienter 
med frisk Koppeeksantem vandre om i Paris, besøge 
Teatre og lignende, fremkaldte en Storm mod ham. 
Han blev Genstand for offentlig Anklage, og al Inokula- 
tion blev ved et Dekret 1763 forbudt i Paris og For- 
stæder. Den nævnte Kirurg Wasmuth, der bragte Me- 
toden i livlig Gang i Norge, tilhørte utvivlsomt den samme 
Lægestandens lidt terrible Kategori, fra hvilken de 
aristokratiske Medici maatte tage Afstand. Snart rykkede 
disse frem til aktiv Modstand, da nogle norske Præster, 
følgende Wasmuths Eksempel, toge fat med endnu større 
Raskhed og voldte adskillige Dødsfald af smaa Børn. 
1765, indkom der fra de to Medici i Bergen, Stadsfysikus 
Biichner og Dr. Pape, til Kancelliet en fulminant Klage 
overøen „ Kvaksalver ", en ivrig Præst, der havde gjort 
sig bekendt ved talrige Indpodninger i sin Landkreds, 
og som nu med sin Biskops Tilladelse og paa Stift- 
amtmandens direkte Opfordring inokulerede i Staden, 

3 

da dens to Læger ikke vilde give sig af dermed 1 ). Ved 
den vedblivende gunstige Stemning for Inokulationen i 
de danske (tyske) Regeringskredse i København fik 
Klagen dog ikke Medhold, og Kancelliet resolverede, 
i øvrigt i Samstemning med Generalguvernørens Be- 
tænkning, at den skulde „henlægges" 

Men viste der sig saaledes i Tresserne tydelige 
Tegn til Misstemning mod Inokulationen hos de viden- 
skabelige Læger i Norge, saa blev den til Gengæld ved 
denne Tid energisk støttet fra samme Side i Rigernes 
sydligste Landsdel, i Holsten. To unge og talentfulde 
holstenske Fysici, Struensee i Altona og Hensier i Sege- 
berg, to i hele deres Livsanskuelse og Færd diametrale 
Modsætninger, mødtes dog i varm Sympati for denne 
Sag. Hvorvel Struensee som pur ung Doktor kun havde 
erholdt sit Embede ved Nepotisme, ved Faderens Ind- 
flydelse hos den danske Regering, og hvorvel hans uro- 
lige og nydelseslystne Færd ikke lod ham fordybe sig 
synderligt i alvorlige, medicinske Reformspørgsmaal. saa 
var hans Sympati i saa Henseende sikkert ikke be- 
tydningsløs. Han var dog Indehaver af Holstens største 
og mest anselige Fysikal. hans glimrende Personlighed 
og intime Forbindelser med Provinsens aristokratiske 
Familier skaffede ham Indflydelse, og i sin ejendomme- 
lig pikante, populære medicinske Publicistvirksomhed — 
^ hvilken han i øvrigt snart opgav, „fordi der Intet kom 
ud deraf" — fremhævede han oftere Inokulationens Be- 
tydning 2 ). Men laa det ikke for den skeptisk-urolige 
Struensee at arbejde meget for Sagen, saa var hans 
samtidige Kollega Hensier 3 ) til Gengæld helt igennem 



') Generalprokurør Stampes Erklæringer, Bd. V. S. 136. 
V ') Monatschrift zum Nutzen und Vergniigen, 1763. (Borgervennen, 

1818, Nr. 23). Schleswig-Holstein. Anzeigen, 1764, S. 97. 
') H. Bohlfs: Die medicinischen Classiker Deutschlands. I. S. 176 — 

247. Allg. Deutsche Biographie. 

en energisk Alvorsmand. I sine 1765— G6 offentliggjorte, ^4 
opsigtsvækkende „Briefe iiber das Blatterbelgen, dem 
Pariamente von Paris gewidmet" slog han et kraftigt 
og effektivt Slag for Indpodningen, og hans energiske 
Agitation fik forøget Vægt ved den Omstændighed, at 
han efterhaanden blev Bernstorffs fornemste, medicinske 
Tillidsmand og i saa Henseende endog distancerede 
v. Berger. Bernstorff havde allerede under Udrustningen 
af Niebuhr's Ekspedition faaet sin Opmærksomhed hen- 
ledet paa ham af hans tidligere Lærer, Prof. Michaelis i 
Gottingen, der vilde have ham, skønt endnu kun medi- 
cinsk Student (teologisk Kandidat), antagen til Ekspedi- 
tionens Læge. At han ikke blev dette, men at den 
danske Regering i Stedet for den udmærkede Gøttinger 
antog en stakkels, uvidende københavnsk Doktor (Gramer) 
dertil, det tillægger Michaelis uden videre Skylden for 
Ekspeditionens Undergang! I 17G8 synes Bernstorff 
under Christian VII's Ophold i Holsten at have virket 
for at faa Hensier antagen til kongelig Læge paa den 
forestaaende Rejse i Udlandet, men Struensee fik Posten 
ved Hjælp af sine Hofforbindelser og ved at støttes af 
selve den formaaende Livlæge v. Berger '), hvis Op- 
træden ved denne Lejlighed vistnok kun dikteredes af 
Skinsyge mod Hensier. Denne fik saaledes foreløbig ikke den 
fremtrædende Indflydelse paa Medicinalreformer i Dan- 
mark-Norge, som en Livlægestilling gav Adgang til, og 
maatte nøjes med ved Struensees Avancement at er- 
holde det anselige Fysikat i Altona og paa denne Basis 
at arbejde videre til Inokulationens Fremme. De store, 
reformatoriske Opgaver tilfaldt Struensee, og det blev 
denne, der kom til at inaugurere den anden og sidste 
officielle Fase i Inokulationens dansk-norske Historie. 
Men Læge-Ministeren fik heller ikke paa dette Omraade 

') Nyt Historisk Tidsskrift, IV. S. GI 6. 

meget Held af sin Gerning; netop den Omstændighed, 
at Sagen blev ført frem af den hensynsløse og for- 
hadte tyske Eventyrer, raaatte bidrage til at bringe 
Inokulationen, navnlig i København, i endnu større Mis- 
kredit hos Befolkningen end tidligere. 



IV. 

Paa det Tidspunkt, da Struensee begyndte at 
vinde sin indflydelsesrige Stilling ved det københavnske 
Hof, var der unægtelig paa ny en gunstig Chance for 
Indpodningen. Baade i Frankrig, England og Østerrig 
viste der sig netop en tydelig opgaaende Bevægelse. I 
Paris fik Gatti i 1769 udtrykkelig Tilladelse af Kongen 
til frit at inokulere, ja denne gav endog Ordre til, at 
Eleverne i École militaire skulde indpodes. Gatti fore- 
tog nu talrige heldige Inokulationer , næsten altid 
med Pus fra artificielle Koppetilfælde, og anbragte Stik- 
kene paa Haanden mellem Tommel- og Pegefingeren, 
idet han lagde Vægt paa ved Inflammation af Indpod- 
ningsstedet at kunne holde dette nede i koldt Vand. I 
England vare samtidig to Kirurger Sutton, Fader og Søn, 
ved særlig heldige Inokulationer i Færd med at skaffe 
Sagen fornyet Kredit. De havde vel nærmest gjort en 
ren lukrativ Forretning deraf, blandt andet ved Hemme- 
ligholdelse af deres Indpodningsmetode; men en anset 
engelsk Medikus, Dr. Dimsdale, blev bekendt dermed 
og anvendte den ligeledes med overordentligt Held, 
ligesom han ogsaa fremkom med Publikationer derom. 
Som særlig berømt Inokulator kaldtes han til Rusland, 
hvor han indpodede den for sin Skønhed bekymrede 
40aarige Kejserinde Katharina og andre fornemme i og 
udenfor Kejserfamilien. Ogsaa som Forfatter vandt han 

et anset og velfortjent Navn. I sin i talrige Udgaver 
og Oversættelser udkomne „present method of inoculating 
for the small-pox" (1ste Udgave 1766) beskrev han først få 
nøjagtig den derefter saakaldte Sutton-Dimsdale'ske Me- 
tode, der simpelthen bestod i at indpode ved smaa Hud- 
stik og derefter at overlade hele Forløbet til sig selv, 
idet man kun lod Patienterne nyde frisk Luft i den største 
Udstrækning. Hvad der dernæst særlig udmærker hans 
Skrift, er en usædvanlig nøjagtig Kasuistik, der giver 
adskillige Data af Interesse. Det fremgaar f. Eks. deraf, 
at Reaktionen i Saarene regelmæssig begynder 5te Dag 
og Koppeeruptionen 9de Dag i og omkring selve Ind- 
stikstederne. Et af de meddelte Tilfælde giver Bidrag 
til Afgørelse af det navnlig senere med Hensyn til 
Vaccinationen af Forskere behandlede Spørgsmaal, hvor 
mange Dage efter Indpodningen der udfordres til Frem- 
bringelse af Immunitet 1 ). Dimsdale foretog nemlig en 
Inokulation, der ingen Reaktion gav indtil 6te Dag, 
hvorfor han gentog den. Dagen efter (den 7de) be- 
gyndte Reaktionen med Feber, 2 Dage senere (9de Dag) 
fremkom Kopper ved de ældste Indstik, medens Stik- 
kene fra den sidste Podning fuldstændig tørrede bort 
uden nogen Reaktion. Immunitet var altsaa allerede 
indtraadt den 6te Dag. 

Mere end noget andet bidrog dog opsigtsvækkende 
Begivenheder i den østerrigske Kejserstad til igen at 
give Inokulationen Medbør. Den egenraadige og ene- 
raadende de Haen, der i en Aarrække havde holdt Be- 
vægelsen nede ikke alene i Wien, men i hele Riget, 
maatte paa engang give tabt, overvunden af en Lands- 
mand, Dr. Ingenhouss, en ivrig, i England uddannet 



') Se Stadfeldt: Nogle Forsøg ved Indpodning af Vaccinematerie 
(Hosp.-Tid. 1860, Nr. 35). Medicinsk Aarsskrift 1891, S. 17(i. 

Inokulator og tillige en anset Videnskabsmand, der havde 
forstaaet at vinde fuld Tillid hos Maria Theresia, som 
havde mistet flere Børn af Kopiner under de Haen's Be- 
handling og nu gerne vilde forsøge Indpodningen. Denne 
blev saaledes anvendt af Ingenhouss i Kejserfamilien og 
hos Aristokratiet, og alt gik overordentlig heldigt; den 
danske Gesandt Bachoff var mellem dem, der ikke 
tøvede med at lade Børnene inokulere l ). De Haen's 
Larm bevirkede vel, at Indpodningen inde i selve Wien 
ikke tillodes, men saa fik Ingenhouss til Gengæld over- 
ladt Lystslottet Hetzendorf uden for Voldene, og her 
indrettedes 1769 en stor Anstalt, hvor talrige Børn i 
den følgende Tid indpodedes. 

Eksemplet fra Kejserstaden viste snart kendelige Virk- 
ninger i Danmark, og i Juni 1769 inokulerede v. Berger 
paa Fredensborg den 15aarige Arveprins Frederik, lige- 
ledes med det heldigste Besultat 2 ). Men Eksemplet vir- 
kede i langt videre Udstrækning. Man fik nu i Køben- 
havn Dristighed til at arbejde hen mod Oprettelsen af 
en lignende stor Anstalt som i Wien, hvorved man til- 
lige kunde standse den spredte Indpodning i selve Staden 
og neutralisere den bestandig stærkere Frygt for Smitte- 
udbredelse som Følge deraf. At denne store Sag hurtig 
fremmedes, skyldtes vistnok fornemmelig den unge, ny 
tilkomne Kraft Struensee, der i sin bestandig mere ind- 
flydelsesrige Hofstilling paa en Gang blev Initiativets 
meget resolute Mand. Men i dette Spørgsmaal fandt 
han i øvrigt fuld Tilslutning og Medvirkning hos de tone- 
angivende medicinske Autoriteter ikke blot udenfor, men 
nu ogsaa indenfor selve Fakultetet. Buchwald var død. 
Lodberg-Friis spillede som hans Efterfølger i Dekanatet 

') Adresseavisen 1768, Nr. 159. 
2 ) Adresseavisen 1769, Nr. 106. 

en ligesaa intetsigende Rolle som tidligere. De virkelig 
ledende Kræfter i Fakultetet vare den indkaldte Kratzen-^] 
stein, der efter Buchwald havde erholdt det normerede 
medicinske Professorat, Bottbøll, der virkede som Lodberg- 
Friis's Vikar, og Chr. Johan Berger, der nød voksende 
Anseelse som Professor årtis obstetriciæ og i øvrigt 
snart efter skulde gøre sig bekendt ogsaa i Landets 
politiske Historie som Struensees kun altfor tro Med- 
hjælper og Ven. Alle disse tre vare varme Tilhængere 
af Inokulaf ionen, og Rottbøll maatte jo endog betragtes 
som dens særlige Hovedstøtte, hvorvel hans Interesse 
aabenbart efterhaanden absorberedes af Botanikken. 

Af Livlægerne var den gamle Piper en ubetydelig 
Mand, og v. Berger var indtil Struensees Ankomst den, 
paa hvem Lægeforretningerne i den kongelige Familie 
hovedsagelig hvilede, og som var i Besiddelse af for- 
trinlig Autoritet. Særdeles resolut Initiativ var han vel 
næppe i Besiddelse af — det havde Struensee forud 
for ham — men hans vedvarende Sympati for Inokula- 
tionen er hævet over al Tvivl. Det samme gjaldt om 
selve Regeringens Medlemmer, paa hvem Efterretningerne 
fra Wienerhoffet tilmed maatte have en opildnende 
Virkning. A. G. Moltke havde jo noksom vist sin levende 
Tillid til Sagen ved at lade sin egen Børneflok inokulere, 
og en bestyrkende Indvirkning paa Ministeren maatte 
udøves af hans Protegé og Læge, den ivrige Inokulator 
Jensenius, der netop ved denne Tid var avanceret til 
Hofmedikus og Justitsraad. Endelig maatte en særdeles 
voldsom og dødelig Koppeepideini, som netop i 1769 
efter et Par meget fredelige Aar angreb Hovedstaden 1 ), 
stemme Sindene villigt til at søge Inokulationen, i et- 



') Callisen: Physisk medicinske Betragtninger over Kjøbenhavn, 
Kbhvn. 1809. II, S. 109. 

hvert Tilfælde som Nødanker. Denne Epidemi var vist- 
nok ogsaa den nærmeste Anledning til Arveprinsens 
Inokulation. Forholdene vare saaledes i Øjeblikket særlig 
gunstige for en Efterligning af den store Wien'ske Ind- 
podnings-Æra. Man gik dog i denne Sag meget besin- 
digt frem, idet man begyndte med at nedsætte en 
Kommission, hvis Konklusion i øvrigt ikke kunde være 
tvivlsom, da Medlemmerne alle vare ivrige Venner af 
Sagen. Man savner dog mellem dem Rottbøll, et Vid- 
nesbyrd om, at Regeringens mangeaarige afvisende 
Holdning overfor det medicinske Fakultet fremdeles 
bestod. 

Under 13. Oktober 1769 befalede Kongen de tre 
i Etatsraader, Livlæge v. Berger, Livlæge Struensee og 
Kasserer ved Kongens Partikulærkammer G. Linde samt 
Justitsraad, Hofmedikus Jensenius at sammentræde i en 
Kommission „for at tage i Overvejende og give Be- 
tænkning om en indleveret Plan til en Stiftelse for 
Børnekoppernes Indpodning at anlægge, med videre." 
Kommissionen var ikke længe om at komme til sin Af- 
gørelse, og Kongen fik „af saadan deres Betænkning 
refereret, at en offentlig Inoculations-Anstalt er en højst 
nyttig, ja næsten fornøden Sag, for at frelse saamange 
Menneskers Liv, som ellers formedelst denne Sygdom 
blive opofrede; at Indpodningen er her i Landet et 
noksom forsøgt Middel, som skikker sig meget for Cli- 
matet, ligesom og Publici Tillid nu er henvendt til 
dette Middel, men at dog Smitten efter Inoculationen 
er mere frygtet og anklaget til Koppernes Vedligeholdelse 
i København, end Sagen i sig fortjener; hvorfor det 
maa ansees som en billig Agtelse for Publici Sikkerhed 
eller Roelighed, at Indpodnings-Anstalten anlægges uden- 
for Staden, og at herefter ingen Inoculation tillades i 
Kjøbenhavn, men at de alle maa skee uden for, dog 

med den fuldkomne Frihed, at enhver kan lade det 
skee, hvor han vil, og ved hvilke Medicis og Chirurgis 
som enhver har Fortroelighed til, ja end ydermere være 
dem, som betale for sig i Indretningen, tilladt at lade 
deres sædvanlige Medicum eller Chirurgum komme, og 
conjunctim med Indretningens Medico fuldføre Inocula- 
tions-Cuuren. " 

Paa denne af Inokulationens ivrige Venner forfattede 
Indstilling, der dog tillige viser, hvilke Indrømmelser 
Frygten for den ved Inokulationen propagerede Koppe- 
smitte nu fordrede, reskriberede Kongen i en Resolution 
af 1. December s. A., i hvilken han bifaldt Kommis- 
sionens Betænkning og approberede følgende Plan for 
Anlæggelsen og Virksomheden af et nyt Inokulationshus: 

„Til saadan Indretning til Børnekoppernes Indpod- 
ning maae, for det Første, leies 2 jævnsides maadelige 
Bygninger, hvoraf den ene kunde anvendes til Præpara- 
tionen og den anden til Inoculationen, og derved tillige 
haves en Have eller fri Plads at promenere udi. I 
denne Indretning skal paa Gangen intages 32 fattige 
Børn, som omsonst skal inoculeres, og imidlertid nyde 
fri Kost, Klæder, Medicamenter og Opvartning, samt 
16 af borgerlig og middelmaadig Stand, som paa saa 
taalelige Vilkaar maae forhjelpes til Inoculationen under 
Hjelp af Stiftelsen, at de dertil blive opmuntrede, og 
altsaa ikke videre skulle erlægge for Indpodningen, Logis, 
Kost, Opvartning etc. end 2 å 1 Rdlr. ugentlig, men 
maae selv klæde sig; hvilket udgjør da et Antal paa 
Gangen af 48 Personer, som, naar beregnes noget over 
4 Uger til hver Omsats, kan omtrent aarlig udbringe 11 
Inoculations-Gange, og altsaa blive i Stiftelsen aarlig 
ongefær 500 Personer inoculerede. I lige Maade skal 
og denne Stiftelse strække sig til Stederne omkring 
Kjøbenhavn, og Kjøbenhavns Amt heller ikke derfia 
være udelukt, saa at aarlig paa Amtet kunne inoculeres 

100 Personer paa deres Opholdssted med fri Indpodning 
og Medicamenter, som kunde blive et betydeligt Exem- 
pel til Efterfølgelse paa andre Steder: dog maa herved 
iagttages al muelig Forsigtighed imod Smitte for dem, 
som ikke indpodes. Og, som Erfarenhed har noksom 
bestyrket, at enhver Aarsens Tid er dertil bequeni, saa 
dog, for at afværge al muelig Vanheld og Mislykke fra 
Inoculationen, bør den stedse herefter saalænge standse 
og udsættes, som der mærkes Epidemier af Sprinkel. 
Skarlagen, Meslinger, hvid Friisel, hvilke let indfinde sig, 
saavel med de naturlige som konstige Kopper, og føre 
en uvedkommende Farlighed med sig, som ikke bør til- 
regnes den egentlige Inoculation." 

Endvidere tilsiger Kongen Stiftelsen sin særlige Pro- 
tektion og lover den 4000 Rdl. aarlig i 5 Aar, ligesom 
han ogsaa stiller i Udsigt en senere videre Udførelse af 
Sagen, saaledes at der kunde „indføres en fri Inoculation 
over hele Sjælland." Endelig beordres Inokulations- 
husets Bestyrelse aarlig at indsende en Beretning om 
Virksomheden til det danske Kancelli 1 ). 

Kommissionen begyndte nu at søge efter passende 
Husrum til Anstalten og bestemte sig for Bakkehuset, 
der netop var til Salgs. Købet deraf blev dog ikke 
approberet, idet A. G. Moltke i Skrivelse til Kommissionen 
betegnede det valgte Sted som altfor smittefarligt for 
det nære Frederiksberg Slot, hvor Hoffet ofte opholdt 
sig. Kommissionen beordredes at søge et andet Sted. 
og Valget faldt da paa Gaarden Solitude udenfor Nørre- 
port. Denne Ejendom med tilhørende Vænge købtes i 
Februar 1770 af General Haxthausen 2 ) for 9,600 Rdl., 
idet der i Approbationsskri velsen fra A. G. Moltke for- 



') Af Inokulationshusets her bevarede Arkiv ere de i det føl- 
gende givne Oplysninger for største Delen hentede. 
') Høst: Struensee og hans Ministerium, I, S. 110. 

udsættes, at Vænget igen kunde sælges for 3,000 Rdl. 
Samtidig bestemtes det af Kongen lovede aarlige Til- 
skud at skulle reparteres saaledes, at 2,000 Rdl. af- 
holdtes af Direktionen for de fattiges Væsen, 2,000 Rdl. 
af Taarnpengene (en Skat paa Bestallinger for Rangs- 
personer, oprindelig bestemt til Genopbyggelse af Frue 
Kirke og Taarn), hvilke i de foregaaende Aar samtlige 
havde været tilstaaede Frederiks Hospital '). Efter For- 
løbet af de 5 Aar skulde der aarlig fradrages 250 Rdl. 
af Taarnpengene, indtil Beløbet var gaaet ned til 1.000 
Rdl., hvilke Anstalten fremdeles skulde nyde godt af, 
saa længe Taarnpengene indkom. 

Medens den købte Gaard i Foraaret 1770 med Fart 
indrettedes og monteredes til Kuranstalt, gav Struensee 
Nationen et dristigt Eksempel til Opmuntring og Efter- 
følgelse ved den 2den Maj at indpode Kronprins Frede- 
rik 2 ) i en Alder af kun lidt over 2 Aar, altsaa paa det 
efter den almindelige hippokratiske Opfattelse særdeles 
farlige Tidspunkt, hvor Dentitionsindflydelse endnu maatte 
gøre sig gældende. Operationens Udfald var imidlertid 
heldigt og tilfredsstillende, og Livlægen belønnedes med 
Udnævnelse til Konferentsraad. Om Kronprinsens Syg- 
dom og Behandling foreligger der ingen hverken trykt 
eller skreven Beretning 3 ), og Efterbehandlingen har 
Struensee vistnok tildels overladt til Chr. Johan Berger, 
idet det kongelige Pars og Struensees Rejse til Hertug- 
dømmerne gik for sig i Midten af Juni, og Berger samtidig 
udnævntes til kongelig Livlæge med det særlige Hverv 
at vaage over Kronprinsen, lnokulationen er maaske 
en af de sidste egentlige Lægeforretninger, Struensee 



') Thaarup, 1. cit. S. 291 ff. 

*) Host. 1. cit. I S. 110. Wittich, Stiuensee. Kbhvn. 1887. S. 163. 
3 ) Nogen saadan har det i ethvert Tilfælde ikke været muligt at 
finde i Rigsarkivet. 

har udført. Efter denne Tid blev han jo i bestandig 
højere Grad optagen paa anden Maade. 

Under 23de Maj fremkom der fra de 4 Kommis- 
sionsmedlemmer, v. Berger, Struensee, Linde og Jense- 
nius, offentlig Meddelelse om, at Anstalten var færdig til at 
tages i Brug, og en Bedegørelse for dens hele Indretning 
og Arbejdsplan 1 ). Der var Plads til 16 betalende og 
32 fattige. Af hine var der igen to Klasser: de for- 
nemme, der havde Eneværelse og kunde betale efter 
Behag, og Middelstanden, som skulde betale 2 Rdl. 
ugentlig, og som anbragtes i mindre Fællesstuer med 
egen Indgang. De betalende kunde præpareres hjemme 
og derved nøjes med et kortere Ophold i Anstalten, de 
fattige fik alt frit. Der optoges Patienter baade fra 
København og Provinserne i en Alder af fra 3 til 50 
Aar. Anstalten skulde holdes aaben hele Aaret, da en- 
hver Aarstid var tjenlig, kun ikke de Tider, hvor der 
herskede Epidemier af Sprinkler, Skarlagensfeber, Mæs- 
linger, Frisier og Blodgang. En Medikus skulde føre 
det overordnede Tilsyn, en Kirurg skulde bo paa An- 
stalten og stadig være om de syge. Kosten skulde blive 
udmærket og Plejen kærlig. Brave Borgerenker skulde 
være Stuekoner. For at følge andre Hovedstæders Eks- 
empel og for at skaffe de syge fortrinlige hygieniske 
Betingelser var Anstalten henlagt udenfor Byen i land- 
lige Omgivelser, hvorved man ogsaa imødekom Folks 
Frygt for Smitte fra Anstalten — skønt en saadan Frygt 
i øvrigt erklæredes for ugrundet. Overensstemmende med 
Reskriptet af 1ste December 1769 maatte de betalende 
lade sig behandle af deres egen Læge. , Anstalten har 
ingen Privilegium uden deri, at den af Kongens Naade 
kan gøre det ganske omsonst for Trængende og bære 
den største Del af Omkostningerne for de fleste betalende." 



J ) Adresseavisen 1770 Nr. 97. 

Derpaa gendriver Proklamationen de religiøse Betænke- 
ligheder, idet der henvises til Maddox og Cramer. Ino- 
kulationens Gavnlighed og Farefrihed fremhæves, og 
Danmarks Klima erklæres for heldigt. Der henvises til 
de heldige Indpodninger af kejserlige og kongelige Per- 
soner og til ligefremme Paabud om Indpodning af Børn. 
og navnlig af Hittebørn, forskellige Steder i Udlandet 
(saaledes i Venedig) — i København skulde derimod alt 
gaa frivilligt, „man beder instændig om at komme, men 
befaler ikke". 

Jensenius, hvis Inokulationsiver endnu ikke var 
kølnet, overtog selv det medicinske Tilsyn ved Anstalten. 
Som Kirurg ansattes Backhausen, en Mand, der havde 
en vis Anseelse og havde nydt særlig kongelig Protek- 
tion, for saa vidt som han paa offentlig Bekostning, 
sammen med Medicinerne Abildgaard og H. Møller havde 
studeret Veterinærvidenskab hos Bourgelat i Lyon og 
efter sin Hjemkomst havde været beklædt med det 
Tillidsmandat at foretage Inokulationer mod Kvægpesten, 
paa hvilket Omraade han i øvrigt havde kollideret med 
Abildgaard 1 ). Den 14de Juni 1770, samtidig med Struen- 
sees Bortrejse, aabnedes Anstalten for Publikum. 

For at holde Interessen for Anstaltens Virksomhed 
vaagen, offentliggjorde Jensenius efter to Maaneders 
Forløb en Meddelelse derom i Dagspressen. 2 ) I den da O 
forløbne Tid havde Anstalten i alt haft 27 Personer i Kur, 
deraf 2 fornemme og 16 sædvanlige betalende. Alt var 
gaaet heldigt; Indpodningsmaterien var bestandig tagen 
af inokulerede, da der hele Sommeren ikke var fore- 
kommet Tilfælde af naturlige Kopper i København. Men 
samtidig rasede en meget ondartet Epidemi i Sydsjæl- 

') Collegium medicums Forhandlingsprot. 17t>7 12te Februar og 

23de Maj. 
') Adresseavisen 1770 Nr. 116. 

land, hvilken paa en ejendommelig Maade blev skæbne- 
svanger for Anstalten og nødte Jensenius til kort efter 
sin første Meddelelse at offentliggøre en ny til Beroligelse 
for Publikum. En frisk og sund 2aarig Pige fra Store- 
hedinge (Juliane Hoffmeier) blev af Frygt for Epidemien 
sendt til København for at inokuleres. Efter at være 
bleven præpareret i Byen i 16 Dage blev hun den 8de 
August modtagen i Solitudegaarden og indpodet. Kop- 
perne begyndte at vise sig den 16de Aug., men antoge der- 
efter en ondartet Karakter. Til Trods for den omhygge- 
ligste Behandling og Tilkaldelsen af Autoriteten v. Berger 
døde Barnet den 22de August. Dette Uheld vakte megen 
Sensation i København, og om end Jensenius i sin ud- 
førlige Fremstilling af Sygdomstilfældet søgte at give en 
hos det tilsyneladende sunde Barn latent „ondartet 
Disposition" Skylden og indtrængende „appellerede til 
Publikums rette Forstaaelse", begyndte den Tro at finde 
Indgang, at den nye Kuranstalt i Stedet for Liv voldte 
Død og Fordærvelse, var et Hjemsted for de „sorte 
Kopper" „Det ligger i den menneskelige Natur," siger 
Callisen i Anledning af denne Antagelse, „at enkelte 
X ulykkelige Hændelser almindeligen gjøre et mere levende 
Indtryk end tusinde lykkelige Erfaringer". 1 ) I Aarets 
4 sidste Maaneder standsede Tilgangen til Anstalten i 
den Grad, at der i hdet ele kun meldte sig 4 Personer 
til Optagelse. 

Heller ikke i de første Maaneder af 1771 viste der 
sig nogen synderlig Tilgang, og Anstaltens Virksomhed 
var saaledes meget langt fra at naa det tilsigtede og i 
Beskriptet af 1. December 1769 normerede Omfang; 
Jensenius ophørte ogsaa ganske med at give Meddelelse 
om sit Inokulationshus i Dagspressen. 1771 var Køben- 
havn som det foregaaende Aar saa godt som fuldstændig 

') Callisen. 1. cit. II, S. 56. 

fri for Kopper 1 ), og det var da naturligt, at man følte 
sig tryg og aldeles ikke tilbøjelig til at paadrage sig 
Sygdommen forsætlig. De ganske enkelte Tilfælde, der 
i Aarets Løb viste sig, fik Smitte fra Anstalten Skyld 
for, og maaske heller ikke med Urette. Utaalmodig 
over denne Træghed i Anstaltens Virksomhed søgte 
Struensee at bringe større Fart deri ved nye Foranstalt- 
ninger. Han var uden Tvivl misfornøjet med Anstaltens 
Direktion, af hvilken han selv ved sin fortsatte Op- 
højelse havde maattet udtræde, og som vistnok heller 
ikke var i Besiddelse af særlig Energi; ved en Kgl. 
Resolution af 15. Maj 1771 bestemte han, at Anstalten 
skulde lægges ind under Frederiks Hospital, saaledes at 
ogsaa Anstalten skulde sortere under Hospitalets nye 
Overdirektion, som havde hans særlige Mandatarius, den 
ny udnævnte Livlæge Chr. Joh. Berger, til sin ledende 
Mand, og som viste sin Energi ved uden Skrupler at 
kuldkaste de vigtigste Bestemmelser i Hospitalets Fun- 
dats. Anstaltens Udgifter skulde herefter afholdes af 
Hospitalets Kasse, hvilken Bestemmelse Direktionen for 
de fattiges Væsen resolut benyttede til straks at fra- 
sige sig Indbetalingen af det i tidligere Reskripter fast- 
satte Bidrag af 2,000 Rdl. til Anstaltens Drift. Endelig 
befaledes det i Resolutionen af 15. Maj, at Hittebørnene 
i den nye Opfostringsstiftelse (i hvis Direktion C. J. 
Berger ligeledes var den ledende Mand), skulde inoku- 
leres i Anstalten, og herved kunde Anstalten unægtelig 
efterhaanden opnaa en rigelig Tilgang. Thi den ifølge 
Kgl. Befaling i Jordemoderhusets søndre Kælderfag i 
Marts 1771 anbragte Kasse til Henlæggelse af Børn 
blev meget stærkt benyttet. Blot i de 4 første Dage, 
hvor den var i Brug, henlagdes der 24 Børn deri, idet 
Mødrene regelmæssig ved Udgangen af Jordemoder- 



Callisen, 1. eit. II. S. 657. 

husets Port paa denne næmme Maade befriede sig fra 
deres besværlige spæde 1 ). 

Imidlertid vovede man dog næppe, end ikke under 
Struensees og C. J. Bergers Regime at overgive de 
spæde Kassebørn til Inokulation, man maatte vente med 
disse til de bleve noget ældre, og der blev i hele Aaret 
1771, som den til Kancelliet fra Anstaltens Direktion 
afgivne Indberetning udviser, i det hele kun indpodet 
i det højeste henved 200 fattige Børn, deri altsaa ogsaa 
ældre Hittebørn iberegnede 2 ). M. Saxtorph, der i For- 
aaret 1771 overtog Tilsynet med Fødselsstiftelsen og 
med Udlevering af Hittebørn, angiver i Aarets Løb at 
have sendt 163 saadanne til Solitude 3 ), og disse Børn 
udgjorde altsaa i ethvert Tilfælde Hovedkontingentet, 
om end den forsigtige Jensenius har refuseret en Del af 
dem. Af betalende indlagdes i hele Aaret kun 7 — et 
tydeligt Vidnesbyrd om, at Inokulationshuset ikke nød 
særlig Tillid. Da slog ogsaa Struensee Haanden af sin 
Anstalt, som Befolkningen nu engang ikke vilde benytte; 
han fik den Tanke at fremme Inokulationen ved stik 
imod Reskriptet af 1ste Decbr. 1769 ganske at frigive 
den inde i Byen. 

I denne Sag optraadte han dog fremdeles besindigt 
og udbad sig Betænkning fra Collegium medicum, i 



') Høst, 1. cit. I S. 178. 

') I de i Inokulationshusets Arkiv (i Rigsarkivet) beroende aar- 
lige Indberetninger fra den økonomiske Direktør (Linde) an- 
føres oftest ikke Tallet paa de optagne fattige Børn, hvilket 
kun tilnærmelsesvis kan bestemmes af de specificerede An- 
givelser af Udgifterne til deres Pleje og navnlig til deres Kost. 
Denne beregnedes til 5 % å 5 % 8 ji ugentlig, og da Udgiften 
hertil i det hele for 1771 andrager 720 Rdlr., og hvert Barn 
var gennemsnitlig 5'/a Uger i Anstalten, kan Tallet ikke naa 
op til 200. 

3 ) Vidensk. Selsk. Skr. 2den Saml. II. 

hvilket i øvrigt C. J. Berger som et særlig indflydelses- 
rigt Medlem kunde udøve en effektiv Pression til Bedste 
for Ministerens Planer. Under 6te Januar 1772 fik Kol- 
legiet en Skrivelse fra det kgl. Kabinet 1 ), hvori fore- 
spurgtes, om ikke „det Forbud, at indpode Kopper heri 
Staden, uden skadelige Følger kunde ophæves'. Efter 
at have indhentet Erklæring fra Inokulationshusets Direk- 
tion (v. Berger, Linde, Jensenius), formulerede Kollegiet 
sit Svar, der begynder med at fremhæve Lægernes baade 
her og i Udlandet stærkt dissentierende Mening om dette 
Spørgsmaal og derefter meddeler, at Direktionens Er- 
klæring, som betegner en Frigivelse af Indpodningen inde 
i Byen- som afgjort skadelig og betænkelig, er bleven 
tiltraadt af 3 af Kollegiets Medlemmer (Livlæge Piper, 
Stadsfysikus Wandler og Hofmedikus Tode). medens 
derimod 3 andre (foruden C. J. Berger ogsaa Bottbøll 
og Kratzenstein) slutte sig til Kabinettets Henstilling og 
ville have Indpodningen inde i Byen frigiven. Disse frem- 
hæve, at Forældrene ere uvillige til at sende deres Børn 
ud til Anstalten, og at det er vanskeligt at finde pas- 
sende Privathuse til Indpodning udenfor Byen. End- 
videre gøre de gældende, at Anstalten i Virkeligheden 
ikke er isoleret fra Byen, at navnlig dens Læger færdes 
rundt i København og i deres Klæder kunne medføre 
Smitte, og at man derfor heller ikke behøver at tage 
det saa nøje med en mulig Smittefare ved fri Indpod- 
ning i Byen. De mene overhovedet, at det er „bedre 
saa tidlig som muligt at lade Børnene overstaa denne 
Fare end at udsætte dem derfor senere, hvor de have 
foraarsaget Forældrene stor Omsorg og Omkostninger", 
og se i denne Betragtning en Grund til ikke at gribe 
altfor hæmmende ind med Hensyn til Smitteoverførelse 
ved Inokulationen. 



') Kollegiets Korrespondance-Protokol. 

Efter Modtagelsen af dette Svar vilde Struensee 
sikkert have frigivet Inokulationen i København og der- 
ved i høj Grad reduceret sin Anstalts Betydning. Men 
hans og G. J. Bergers Fald indtraf i de samme Dage, 
og dermed var dette Spørgsmaal stillet i Bero. Det, 
der nu forelaa og ogsaa i det væsentlige hurtig ud- 
førtes, var at genoprette status qvo ante med Hensyn 
til Frederiks Hospital og Inokulationsanstalten. Hospi- 
talet blev igen overensstemmende med sin smukke Fun- 
dats vidt aabnet for den københavnske, uformuende 
Borgerstand, dets Kirkerum blev renset for alle de 
veneriske Syge, som Struensee og Berger havde anbragt 
der, og dets Forbindelse med Solitudegaarden igen løst. 
I Reskript af 10de Decbr. 1772 tilkendegaves, at „Ino- 
culationsanstalten fra tilkommende Nytaar af skal ad- 
skilles fra Friedrichs Hospital, hvorimod de 2000 RdL, 
som denne Anstalt aarlig i 5 Aar har været tillagt af 
det danske Lotteri, igen dertil skal udbetales, for saa 
vidt de fastsatte 5 Aar ej endnu ere udløbne. I øvrigt 
skal Direktionerne for Friederichs Hospital, Plejeanstalten 
og Inoculations-Anstalten sammentræde og med hinanden 
overlægge, hvorvidt og hvorledes Inoculations-Anstalten 
endnu kunde conserveres" — en Tilføjelse, der viser, 
at denne Institution, der jo ogsaa var en af Struensees 
Skabninger, ikke stod særdeles højt i Kurs hos de nye 
Regeringsmyndigheder. Dens Virksomhed fortsattes vel 
de følgende Aar, og dens pekuniære Basis betryggedes 
indtil videre ved yderligere Tilskud af Statens Midler, 
men Tilbagegang kan dog stedse spores. Af betalende 
indlagdes hvert Aar kun meget faa, og Tallet af frit- 
liggende naaede efter 1772 — efter hvilket Aar der ikke 
mere sendtes Hittebørn til Inokulatoinshuset, idet For- 
ordningen derom annuleiedes — ingensinde synderlig 
over 100 aarlig, skønt en ny betydelig Koppepidemi i 
København i Aarene 1773—75 igen maatte sætte for- 

øget Skræk i Befolkningen. Jensenius vedblev at føre 
det medicinske Tilsyn med Anstalten, men i øvrigt skete 
i dens Personale forskellige Forandringer, der vistnok 
heller ikke vare til dens Gavn. Backhausen fratraadte 
og fik til Efterfølger en ubekendt Kirurg Kruse, og den 
nidkære Linde overlod sin økonomiske Direktørpost til 
Toldinspektør, Justitsraad Frankenau. 

Uden for Anstalten begyndte der, da Koppeepidemien 
i Foraaret 1773 blussede op i København, at komme 
en, som det synes, ret livlig privat Indpodning i Gang. 
Thi vel var en saadan forbudt inde i Byen, men under 
en Epidemi var man næppe meget ivrig for at over- 
holde Forbuddet. Hoffet overholdt det heller ikke, men 
lod Inokulation foregaa paa Kristiansborg, og v. Berger 
gav et lignende, dristigt Eksempel, som Strueense tid- 
ligere med Kronprinsen, idet han i en meget tidlig 
Alder indpodede baade Kronprinsesse Louisa Augusta 
og Landgreve Karls 3 Børn, hvoraf det ældste var 
Frederik VI's senere Dronning Maria Sofie Frederikke. 
Efter Inokulationen bleve Børnene flyttede fra Kristians- 
borg til Rosenborg, hvor de alle heldigt gennemgik 
Sygdommen. 1 ) I Provinserne, hvor Inokulationen kunde 
foregaa frit, synes den ogsaa at komme i tiltagende 
Flor. I ethvert Tilfælde var det Tilfældet i Holsten, 
hvor den fremdeles støttedes af Hensler, der ikke alene 
ved sin videnskabelige Dygtighed og Hæderlighed, men 
ogsaa ved sin nøje Forbindelse med A. P. Bernstorff 
og Reventlowerne naaede en bestandig større Autoritet 
og af Kongen hædredes med Udnævnelse til Arkiater 
og derefter til Professor ved Kiels Universitet. 

Ogsaa i Norge foregik fremdeles en livlig Indpod- 
ning, og vel vaf~det, som tidligere, fornemlig Kirurger 



] ) Berlingske Tidende 1773, 3. og 28. Mai. Brock: Histor. Efter- 
retninger om Rosenborg. Kbhvn. 1881, S. 175. 

4* 

og Lægmænd, der bare Sagen frem, men Medici be- 
gyndte dog at komme med. Særlig Interesse i saa 
Henseende frembyde Forholdene i Norges vigtigste Stad, 
det gamle, ærværdige, kosmopolitiske Bergen. Den 
tidligere herværende Inokulationsmodstander, den lærde 
Fysikus Buchner 1 ), Medlem af det keiserlig Leopoldinske 
Akademi, tog, da Staden i 1771 (som sædvanlig efter 
7 Aars fri Mellemrum) hjemsøgtes af en Koppeepidemi, 
selv Inokulationen i sin Haand, virkede ogsaa senere 
derfor og udgav endelig i 1778 efter det derværende 
„ nyttige Selskabs" Opfordring en rigtignok anonym Ind- 

Q podnings-Anvisning 2 ), i hvilken han oven i Købet med 
megen Anerkendelse fremhæver den velsignelsesrige Virk- 
somhed af de gejstlige „ Kvaksalvere", som han tidligere 
havde erklæret aaben Krig. I et senere historisk Til- 

Cj bageblik paa hele Inokulationsbevægelsen i Bergen, 
hvilket han som gammel Emeritus og tilbagevendt til 
sin Fødeby Erfurt foredrog i det derværende Videnskabs- 
akademi 3 ), søger han imidlertid at forsvare og forklare 
sin tilsyneladende Frontforandring. Han giver sin af- 
døde Kollega, Dr. Pape's „Zorn und Hitze" Skylden for 
Inokulationskrigen i Begyndelsen af Tresserne og for- 
sikrer, at han selv stadig optraadte i den bedste For- 
staaelse med den indkaldte Præst Lunds Beskytter, 
Stiftamtmand Cicignon. Han gør ogsaa Indtryk af at 
have været en fint dannet og hensynsfuld Mand — men 
næppe nogen stærk Karakter. Et særlig slaaende Vid- 
nesbyrd om Indpodningens tiltagende Medbør i Bergen 



') Kiær, Norges Læger, 2. Udg., I., S. 185. 

2 ) En kort Afhandling om Børnekoppernes Indpodning til Under- 
retning for dem paa Landet, som i Henseende til Situationen 
mangler Lægens Hjælp. Bergen 1778. 
3 J Ueber die Einimpfung der ersten naturlichen Blattern sowohl 
als auch Qber den Erfolg der ersten Vaccination in Bergen 
in Norwegen. Erfurt 1806. 

er det imidlertid, at selv den hidsige Kamphane Pape 
maatte bekvemme sig til at træde ind i Inokulatorernes 
Række; under Epidemierne 1775 og 1783 indpodede han 
talrige Børn. Ogsaa den under Buchners senere Svage- 
lighed ham adjungerede Dr. Monrad viste megen Iver 
tor Inokulationen, ja han voldte endog Bergen en Epi- 
demi derved, at han i en koppefri Periode indpodede sine 
egne smaa Børn med Materie fra København og der- 
efter gik om og smittede sine Klienter i Byen 1 ). Virk- 
sommere end Medici vare dog Præsterne, og ganske 
særlig udmærkede sig Provst Krogh i Da vigen i Nordfjord, 
der personlig og ved Hjælp af uddannede Assistenter i 
1771 — 72 indpodede i alt 512 voksne og Børn (med 2 
Dødsfald). Han sendte Meddelelse derom til Etatsraad 
Linde, der igen forelagde den for det kgl. Landhus- 
holdningsselskab, som belønnede ham med Guldmedaille 
samt udstedte en anerkendende Opfordring til Efterlig- 
ning i andre Egne af Landet 2 ). Ved Siden af Krogh 
var der ogsaa flere andre ivrige, gejstlige Inokulatorer, 
saaledes Pastor Heiberg i Gloppen 3 ). 

I København var det rimeligvis netop Forbudet 
mod Indpodningen, der virkede fremmende og paany 
styrkede Befolkningens Tillid til den. Efterhaanden greb 
denne Lovovertrædelse saa stærkt om sig, at det blev 
fundet nødvendigt ved en Plakat af 12te Juni 1771J 
paany at indskærpe Forbudet. I Motiverne til denne 
udtales, at „endskønt Koppe - Indpodningsanstalten til 
Publici Sikkerhed og Rolighed er anlagt udenfor Kjø- 
benhavn og tillige befalet, at ingen Inoculationer maatte 
tillades i Kjøbenhavn, men at de alle skulde skee uden- 



') Buchner: Ueber die Einimpfung. S. 9 og 45. 

2 ) Adresseavisen 1772, Nr. 68. 

3 ) Bi'ichner: En kort Afhandling om Børnekoppernes Indpod- 
ning, S. 20. 

for, dog med den fuldkomne Frihed, at enhver kunde 
lade det skee, hvor han vilde og ved hvilke Medicis og 
Ghirurgis, som enhver have Fortroelighed til; have dog 
adskillige, saavel Medici som Chirurgi i Begyndelsen vel 
paa en skjult Maade, men i afvigte Aars Sommer ganske 
aabenbar indpodet Kopperne i Staden, hvoraf adskillig 
Uorden rejser sig og Koppe-Grassationen bestandig ved- 
ligeholdes; hvorfore til sligt i Fremtiden at forekomme", 
følgende befales: „Saalænge ingen Epidemie af Børne- 
kopper i Kjøbenhavn befindes, skal det i alt have sit 
Forblivende ved Stiftelsen for Indpodnings-Anstalterne, 
alt under vedbørlig Straf for dem. som herimod maatte 
handle; hvormed Politiemesteren skal have nøje Ind- 
seende; men naar saadan Epidemie i Byen grasserer, 
kan det vel tillades det i visse Tilfælde med mueligste 
Varsomhed at indpode, dog ikke uden at Collegium Me- 
dicum dertil efter befindende Omstændigheder forud giver 
sit Minde, hvilket da strax skal tilkjendegives det Danske 
Cancellie." 

Men heller ikke dette Paabud til Fordel for Ino- 
kulationshusets Privilegium formaaede at bringe større 
Liv til Veje. Anstalten var nu engang dødsdømt i den 
offentlige Mening og sygnede i de følgende Aar bestandig 
mere hen. Collegium medicum ses heller ikke at have 
udfoldet nogen som helst Anstrengelse for overensstem- 
mende med Plakaten at hemme al Indpodning udenfor 
Anstalten; Kollegiets Korrespondance-Protokol indeholder 
i de følgende Aar intet Ord om Inokulationsvæsenet. 
Da der i Slutningen af Halvfjerserne og i Firserne stadig 
var Koppeepidemier i København, mente man vel ogsaa 
med Grund og uden Ulydighed mod Forordningen at 
kunne se gennem Fingre med den forisatte, private Ind- 
podning, der dog heller ikke synes at være bleven fore- 
tagen med særlig Iver fra Lægernes Side. De frem- 
ragende Indpodningsapostle v. Berger, Rottbøll og 

Jensemus vare blevne gamle, Chr. Joh. Berger, der i 
øvrigt aldrig havde indtaget nogen fremskudt Plads som 
Inokulator 1 ), var allerede ved Struensees Fald forsvunden 
fra København. Den yngre Lægegeneration viste vel 
Højagtelse for Inokulationen, og t. Eks. i en Anmeldelse 
af Biichners nævnte Skrift betegnes den af Tode som 
et „herrliches Rettungsmittel" 2 ). Og denne Forfatter er 
trods sit polemiske Naturel altid i alle vigtigere Spørgs- 
maal saa rettroende, at hans Udtalelser tør betragtes 
som et Barometer for den i Øjeblikket fremherskende 
Opfattelse. Men Sympatien for Inokulationen var dog 
hos de ledende overvejende af akademisk Natur og gav 
sig ikke stærke Udslag i Handling; heller ikke udenfor 
Inokulationshuset foregik der nogen meget livlig Koppe- 
indpodning fra de videnskabelige Lægers Side. 

Under Inokulationshusets bestandig mere hensyg- 
nende Tilværelse begyndte man at drage nogen Nytte 
af Institutionen paa anden Maade end efter den oprinde- 
lige Bestemmelse. Man benyttede Pladsen til Optagelse 
af fattige med naturlige Kopper 3 ) — hvorved man 
i øvrigt endnu dog ikke særlig tilstræbte Isolation. 
Men den Dødsdom, der tydelig nok allerede var 
fældet over den, var der saa megen mere Grund til 

') Hos Forf. er der ogsaa, men først da denne Afhandling var 
gaaet i Trykken, begyndt at opkomme Tvivl om, hvorvidt 
G. J. Berger virkelig er den anonyme Oversætter af Butinis 
Skrift, saaledes som det angives i vore bibliografiske Hoved- 
kilder og ligeledes i nærværende Afhandling. Det vilde fore 
for vidt her at gaa dybere ind paa dette Specialpunkt, og 
Forf. maa foreløbig indskrænke sig til at lage en Reservation 
i saa Henseende, idet han forventer at komme tilbage dertil 
i en Artikel om C. J. Berger, som i en nær Fremtid vil 
blive offentliggjort, men mulig i et andet Tidsskrift. 

'" Med.-chir. Bibi. VII, S. 175. 

3 ) Hauber , Beskrivelse over den kgl. danske Residentsstad 
København (dansk Overs.). Kbhvn. 1783, S. 158. 

virkelig at eksekvere, som Anstalten var et godt Aktiv 
til megen anden Brug, baade ved sine gode Bygninger 
med tilhørende Grund og ved den Kapital af 9000 Rdl., 
som Direktionen paa Grund af den ringe Benyttelse af 
Institutionen havde kunnet opspare af de aarlige Ind- 
tægter. En saadan Anledning til at drage virkelig Nytte 
af Inokulationshuset meldte sig, da Enkedronning Juliane 
Marie i 1782 købte en Grund i Amaliegade ved Siden 
af Frederiks Hospital, for at indrette den til Fødsels- 
stiftelse x ). Den til Overvejelse af denne Sags Ordning 
under Ilte Novbr. 1782 nedsatte kongelige Kommission 
kom nemlig til det Resultat, at Fødselsstiftelsen burde 
forenes med en Plejestiftelse, hvor de nyfødte Børn 
kunde anbringes i nogen Tid, inden de kom ud hos 
Plejeforældre, og paa Indstillingen herom resolveredes 
under 23de April 1783 i et kongeligt Reskript, at Ino- 
kulationshuset maatte bruges dertil og gøres bekvemt 
ved forskellige Udvidelser, ligesom ogsaa Anstaltens aar- 
lige Indkomster og den Kapital, som Direktionen „ved 
god Husholdning" havde oplagt, skulde anvendes til den 
nye Plejestiftelses Bedste — „dog at Medicus og andre 
til Inoculationen antagne Betjente fremdeles lønnes af 
Indtægterne, indtil de andensteds fra kunne nyde Er- 
statning". Denne Resolution blev meddelt Inokulations- 
anstaltens Direktører i en Kancelliskrivelse af 24de Maj 
1783, og i en ny saadan af 6te Septbr. samme Aar fik de 
Ordre til at aflevere Anstaltens Bygning, Inventarium og 
Kassebeholdning til den angaaaende Accouchements- 
Anstalten nedsatte Kommission. Saaledes var Inokula- 
tionshuset paa Solitudegaarden ophævet og dødt efter 
13 Aars ikke særdeles frugtbringende Virksomhed. 

Den landlig smukke Gaard blev dog ikke taget i 



') Stadfeldt, Københavns Fødselsstiftelse 1787—1887. Kbhvn. 
1887, S. 19. (Universitets-Program). 

Brug som Plejestiftelse. Ved nærmere Overvejelser kom 
Kommissionen til det Resultat, at Ombygningen vilde 
være forbunden med alt for store Bekostninger, ligesom 
ogsaa, at Driften af en saadan Stiftelse vilde blive langt 
nilligere, naar den kunde lægges i Fødselsstiftelsens 
umiddelbare Nærhed. Man bestemte sig saaledes til at 
købe en ledig Tomt ved Siden af Fødselsstiftelsen og 
paa denne at opføre en Bygning til en Plejestiftelse, 
idet man ved Salg af Solitudegaarden skaffede de for- 
nødne Midler til Veje. Men fuldstændig brød man dog 
ved den trufne Ordning ikke Staven over Koppeinokula- 
tionen. I det vigtige Reskript af 23de Marts 1787, 
hvori Kommissionens forskellige Forslag endelig appro- 
beres, udtales i 6te Post, at man vil være betænkt paa 
at sørge for, at der enten i øverste Etage af selve Pleje- 
stiftelsen, eller „om dertil findes Udveje, i en liden sær- 
skilt Bygning i Haven bliver gjort Anstalt til at kunne 
der i behøvende Tilfælde eller naar Børnekopperne 
skulde grassere, lade inokulere". Man har ingen Be- 
tænkelighed ved en saadan Kombination af en Pleje- 
stiftelse for spæde Børn og Inokulationsanstalten, og 
antager, at den ikke vil medføre væsentlig større Smitte- 
fare end den, der ogsaa var forbunden med det tidligere 
Inokulationshus, „hvis Beliggenhed formedelst dets Nær- 
hed ved Hovedstaden og dets Betjentes daglige Nær- 
værelse i samme, hvor Lægen selv opholdt sig, var ikke 
bedre eller tjenligere til denne Anstalt end det aller- 
underdanigst foreslagne Sted maa blive". En saadan 
lille Bygning til Inokulation blev ogsaa i 1792 ') opført 
i Fødselsstiftelsens Baghave, men den synes aldrig at 
være bleven brugt efter sit oprindelige Øjemed. Ino- 
kulationen havde som offentlig Institution nu udspillet 
sin Rolle. Det var væsentlig kun nogle Kirurger, og i 



') Stadfeldt, 1. cit., S. 20. 

Særdeleshed den energiske Fr. Chr. Winsløw, der endnu 
dyrkede Metoden 1 ), medens dog den egentlig ledende 
kirurgiske Autoritet, den forsigtige Callisen, forholdt sig 
meget reserveret, ligesom det var Tilfældet med de 
fleste Medici. 

I Princippet fastholdt man vel fremdeles Indpodnin- 
gens Berettigelse, og t. Eks. Autoriteten F. L. Bang giver 
i sin 1789 publicerede, medicinsk-kliniske Kodeks 2 ) ud- 
førlige Anvisninger til korrekt Gennemførelse af denne 
profylaktiske Kur. Men Inokulationens Smittefare af- 
holdt dog de fleste københavnske Læger fra at prakti- 
sere den, og sensationelle Begivenheder i Halvfemserne 
vare vel skikkede til at fremholde denne Fare. Det er 
allerede omtalt, at den adjungerede Fysikus Monrad, 
en af Bangs kære, mangeaarige Disciple, i sin norske 
Indpodningsiver voldte Bergen en, dog ikke ondartet. 
Koppeepidemi; endnu værre gik det den islandske Land- 
fysikus Jon Svensson, der formodentlig ved sin Forbin- 
delse med Norge var bleven en ivrig Inokulator og 
synes at have benyttet Biichners gammeldags Metode 
Til Indpodning i en fjern Egn afsendte han nogle med 
Koppematerie gennemtrukne Traade, gemte i en lukket 
Flaske. Denne aabnede Budet af Nysgærrighed og under- 
søgte de mærkelige Traade. 8 Dage derefter blev dette 
Bud angreben af Kopper; Smitten bredte sig videre, og 
der udviklede sig en betydelig, meget dødelig Epidemi 3 ). 
Denne Begivenhed maatte vække saa megen mere Sen- 
sation i Modellandet, som Regeringen netop kort i For- 
vejen havde truffet omfattende Foranstaltninger for at 
sikre denne 0, der flere Gange var bleven hjemsøgt af 



') Wendt, Nogle Efterretninger om Børnekopper, Kokopper og 
formildede Børnekopper. Kbhvn. 1824. S. 11. 

2 ) Praxis medica, Pag. 107—12. 

3 ) Callisen, 1. cit. II, S. 57. 

meget morderiske Koppeepidemier, mod Indførsel af ny 
Smitte. Saadanne Hændelser kunde ikke stemme Sin- 
dene venligere mod Inokulationen, og vistnok ikke ret 
hyppigt er den, til Trods for de vedvarende Koppe- 
epidemier, bleven foretagen i København i Aarhundre- 
dets sidste Decennium. 



V. 

Ogsaa i Udlandet var der, og det tidlig, i den rask 
opgaaende Bevægelse, saaledes som den fremtraadte i 
Begyndelsen af Halvfjerserne, kommen et tydeligt Tilbage- 
slag. Foruden den voksende Opmærksomhed paa den 
af Inokulationen voldte Sinitteudbredelse bidrog dertil 
navnlig graverende Uheld i Berlin, hvis fata ogsaa 
maatte have nærliggende Indvirkninger paa den dansk- 
norske Residens. I Berlin begyndte Inokulationen først at 
komme i Brug under hin Opgang, men fik en brat Af- 
slutning. Den berømte Anatom Joh. Fr. Meckel ind- 
podede med dødeligt Udfald 2 Børn af Ministeren von 
der Horst, og den store Berlinerpraktikus Muzel gik det 
ikke synderlig bedre. Af 4 indpodede døde de 3, og 
den fjerde blev meget farlig syg 1 ). Den højt ansete 
Livlæge og medicinske Historieskriver Moehsen kunde 
derfor i gentagne Skrifter (1774 — 75) med almindelig 
Samstemning nedlægge en alvorlig Protest mod denne 
hasarderede Metode. Samtidig advarede en af Vest- 
tysklands mest ansete videnskabelige Læger, Gehejme- 
raad Chr. Ludwig Hoffmann, bekendt i de medicinske 
Doktriners Historie som Ophavsmand til et nyt humoral- 
patologisk System af medierende Karakter, mod de 
dristige Indpodninger, og mente i øvrigt som de Haen, 



') Kurt Sprengel, 1. cit., S. 917. 

at den kyndige, kurative Terapi sagtens kunde faa Bugt 
med Koppesygdommen. Han anbefalede Kamfer som 
et ufejlbarligt, specifikt Middel, medens andre med Be- 
gejstring optoge det af den engelske Biskop Berkeley 
anbefalede Tjære vand og heraf saa vidunderlige Virk- 
ninger. Selv den overlegent kyndige Rosen af Rosen- 
stein, der dog vedblev at holde Inokulationen i Ære, 
anbefalede paa Grundlag af talrige Observationer Tjære- 
vandet i de stærkeste Udtryk som et Middel, der „gjorde 
dødelige Kopper milde" l ). 

Ved Siden af saadanne Udslag af den til alle Tider 
lige sangvinske, terapeutiske Tillidsfuldhed, for hvilken 
altsaa den profylaktiske Indpodning ikke kunde have 
stor Værdi, kom der i Aarhundredets sidste Decennier 
med tiltagende Styrke Synspunkter frem, der paa Grund- 
lag af ganske nye Betragtningsmaader brød Staven over 
Inokulationen i dens hidtidige Skikkelse, og som have 
særlig Interesse, navnlig fordi de tillige betegne et af- 
gørende Brud med den da endnu almægtige, galenske 
Hippokratisme. Repræsentanterne for disse Synspunkter 
vare i deres Anskuelser saa langt forud for deres Tid. at 
de uforstaaede til Dels bleve Martyrer derfor — de staa 
i Slutningen af forrige Aarhundrede egentlig paa Nu- 
tidens Standpunkt. Deres direkte og mest paaviselige 
Indvirkning maatte saaledes i Øjeblikket indskrænke sig 
til den, at de ved deres klare Kritik borttoge Grunden 
under den traditionelle Form for Inokulation; men de 
sigtede langt videre. 

Den første af disse en ny Retnings Pionerer er en 
anset engelsk Læge Haygarth, der i 1765 i London 
studerede sammen med vor danske Kirurg Kølpin og 
derefter stod i venskabeligt Forhold til denne. Som 
Læge i Chester samlede han Erfaringer om de uheldige 



') 1. cit, S. 221. 

Sider ved den sædvanlige, private, planløse og spredte 
Inokulation og forlangte 1 ), at en saadan, hvis principielle 
gavnlige Betydning han i øvrigt fuldt anerkendte, for at 
blive til Gavn for Samfundet maatte indordnes under 
et bestemt, af Sundhedsmyndighederne fastsat Regulativ 
med omfattende Kauteler, saa at Smitteudbredelsen 
kunde hindres. Den maatte kun foretages til bestemte 
Tider under offentlig Kontrol og med Iagttagelse af fuld- 
stændig Isolation; samtidig skulde den foretages paa 
alle, i ethvert Tilfælde af den unge Slægt. Derved vilde 
de naturlige Koppers Hyppighed stadig aftage, og op- 
trædende Tilfælde deraf maatte ligeledes straks isoleres. 
Som Resultat af sine omfattende Iagttagelser og Under- 
søgelser fastslog han, at Koppesmitten var af væsentlig 
fasthængende Art, og Luften i ethvert Tilfælde kun in- 
fektiøs i ringe Afstand, idet Dilutionens Virkninger hurtig 
gjorde sig gældende. Saaledes var det efter hans 
Mening let at beherske Smitten ved Isolationsforanstalt- 
ninger, ved særlige Koppehospitaler (Kontumats-Anstalter) 
og Desinfektion af alt, som var kommet i Berøring med 
de syge. Et Hovedmoment var en strengt gennemført 
Renlighed — den meste Smitte vilde hindres ved „clean- 
liness alone, which the instinct of nature suggests and 
social habits improves". 

Haygarth stiftede i Chester en Forening, der efter 
disse Principper skulde virke til Koppernes Udryddelse, 
og vedblev ogsaa paa Tryk at virke for sin store Plan 
— men uden megen Fremgang. Skønt man ofte kaldte 
en Koppeepidemi „Pestis variolosa", fastholdt man dog 
i sin hippokratiske Tankegang bestandig en væsentlig 
Distinktion imellem en Pestsygdom strikte og Kopper. 
Man indrømmede vel og det bestandig mere uforbeholdent, 
at ogsaa disse sidste opstode under Indflydelse af et 



') Inquiry, how to prevent the small-pox. London 1784. 

smittende Agens, men Koppesygdommens Hovedkarakter 
saa man dog — i Modsætning til egentlig Pest — deri, 
at der foregik en heldbringende Udrensning af til Stede 
værende skadelige Stoffer i Organismen. Kopperne vare 
saaledes paa en vis Maade et virkeligt Gode og i ethvert 
Tilfælde et nødvendigt Onde, som man helst maatte 
underkaste sig. Fra dette hippokratiske Grundstand- 
punkt forargedes man over en Synsmaade, der uden 
videre vilde have Kopper behandlede som virkelig Pest 
eller Spedalskhed med streng Afspærring og Anbringelse 
af de syge i Kontumats-Anstalter. 

Særlig stærkt kom denne hippokratisk-konservative 
Stemning til Udbrud lige overfor to tyske Læger, der 
henad Aarhundredets Slutning optoge Haygarttis Ideer 
og gjorde det til deres Livsopgave at bringe dem til 
Gyldighed. Det var Joh. Chr. Wilh. Juncker, Professor 
i Halle, og Bemh. Chr. Faust, Livlæge hos Greven af 
Schaumburg-Lippe. Den mest fremragende af disse to 
er Juncker, en i hele sin Optræden storslaaet Person- 
lighed og en ligefrem Martyr for sin Overbevisning. 
Efter at han kun 27 Aar gammel i 1788 var bleven 
Professor i praktisk Medicin 1 ), og dermed var kommen 
ind i udstrakt Lægevirksomhed, trak han sig i 1794 
ganske tilbage derfra for fuldt at kunne anvende sine 
Kræfter paa den Opgave, han havde sat som sit Livs 
Maal: Menneskenes Befrielse fra Koppesygdommens Øde- 
læggelser. Allerede 1792 begyndte han Udgivelsen af 
en Række voluminøse Skrifter: „Gemeinnutzige Vor- 
schlåge und Nachrichten iiber das Verhalten der Menschen 
in Rucksicht der Pockenkrankheit." Hans Fremstilling 
trætter ved en overvældende Ordrigdom og Brede, og 
Lidenskabens Uro kommer bestandig i højere Grad til 

') Biograph. Lexikon der hervorrag. Aeizte III, S. 430. 

Syne, men hans Retorik er ofte, t. Eks. i Beskrivelsen 
af Koppernes ulykkebringende Virkninger, overordentlig 
gribende, og i selve hans „Vorschlåge" overraskes vi 
ved at finde netop de Foranstaltninger skarpt betonede, 
hvormed Nutiden har væbnet sig i Kampen mod Infek- 
tionssygdommene. Rundt om i By og paa Land skulde 
der oprettes særlige, strengt isolerede Koppehospitaler. 
ganske som det var bleven udført ved Pest og Lepra. 
Strenge Politibestemmelser skulde hindre Smittens Ud- 
bredelse fra private Huse, og navnlig skulde der gennem- 
føres obligatorisk Anmeldelse af alle saadanne syge. 
For saa vidt de skulde have Tilladelse til at blive i 
Hjemmet, burde der sættes Plakat paa Husdøren med 
Angivelse af tilstedeværende, smitsom Sygdom, Syge- 
værelserne skulde ligge isolerede og deri alt fjernes, 
hvortil Smitten kunde formodes særlig at hæfte. Kyndige 
Sygeplejere, hvis Berøring med Omverdenen maatte und- 
gaas, skulde stadig være til Stede, for at Familiens 
sunde Medlemmer kunde blive udenfor Smittepaavirk- 
ning. Desinfektion skulde gennemføres, navnlig i Form 
af yderste Renlighed og Vadsk af alle Genstande; Læger- 
nes Personer gjaldt dette ganske særlig om. Inokulation 
erkender han som Haygarth for formaalstjenlig. men 
kun naar den udføres med den sikreste Garanti mod 
Smitteudbredelse, og han fordømmer den derfor fuldt i 
dens tidligere Skikkelse. Han plæderer for Oprettelse 
af et „gemeinschaftlicher Rath der deutschen Aerzte". 
som skal tage den store Menneskekærlighedens Sag i sin 
Haand. Efter at han havde fundet Tilslutning hos en 
Del tyske Læger, ophørte han (1796) med Udgivelsen af 
„Vorschlåge", hvoraf der i alt publiceredes 3 Bind, og 
paabegyndte samtidig et „Archiv fur Aerzte und Seel- 
sorger wider die Pockennoth" — et Organ for de sam- 
lede Koppeudryddere, som udkom i tvangfrie, voluminøse 

Hæfter (Bind). I alt udkom der i Aarene 1796—1800 
7 saadanne 1 ). 

Imidlertid kom han snart i aaben Krig med største 
Delen af Lægerne og det af Autoriteterne. Ikke blot 
maatte disse frastødes af hans i yderst skarp Form 
fremsatte anti-hippokratiske Lære om Koppernes pato- 
genetiske Forhold og af hans dertil knyttede absolutte, 
for Tidsaanden paradoksale, praktiske Fordringer, men 
de bleve tilmed i høj Grad provocerede af ham, der i 
sin lidenskabelige Hensynsløshed baade i ,Vorschlåge" 
og i Arkivet insinuerede, at Modstanden mod ham hos 
Lægerne havde sin Rod i deres Havesyge, ja at de 
forsætligt udbredte Koppesmitten. Man riposterede 
da ved at underlægge hans Agitation egoistiske Motiver, 
og han blev efterhaanden igen forladt af de fleste, der 
opildnede af hans Begejstring i Begyndelsen havde sluttet 
sig til Udryddelseskrigen. Bøjet under Krænkelserne og 
udmattet af sit febrilske og overanstrengende Agitations- 
arbejde døde denne medicinske Revolutionsmand plud- 
selig 1800. i en Alder af kun 39 Aar, efter at han dog 
forinden havde haft den Tilfredsstillelse at opleve Vaccina- 
tionens Morgenrøde, hvilken han i sit Arkiv hilste med 
Jubel. Ikke engang Døden standsede hans Kaldsfællers 
Forfølgelse. Hans egen Fakultetskollega, den store 
Medicinalhistoriker Kurt Sprengel, der hildet i en ensidig 
hippokratisk Vitalisme manglede Forstaaelsen af eksakte 
Bestræbelser, har i sit store Litteraturværk flere Aar 
efter hans Død rejst ham en Skamstøtte, hvis Uret først 
Nutiden er i Stand til fuldt at vurdere. 

En trofast Medkæmper erhvervede han sig dog, 
men ganske vist kun en Mand af forholdsvis ringere 
personlig Kvalitet, den nævnte Livlæge Faust i Biicke- 



Baade „Vorschlåge" og Arkivet findes i det store kongelige 
Bibliotek. 

burg. Denne var en af Oplysningstidens utrættelige, 
skrivelystrie, populariserende Læger, en tysk Tode, der 
uafbrudt bombarderede Publikum med alle mulige, mer 
eller mindre gode diætetisk-hygiejniske Raad. Et Hoved- 
middel til at gøre Menneskene „besser und gliicklicher" 
saa han i, at Benklæder bares oppe af Seler og ikke 
af Baand eller Remme omkring Livet, og om dette 
Emne forfattede han et Skrift, som han besørgede over- 
sat paa de forskellige, større Kultursprog, ja endog i 
1792 fik forelagt den franske Nationalforsamling. 1 ) Rime- 
ligvis var det ogsaa hans Ide, at et Forslag om Koppers 
Udryddelse i 1798 af Juncker og ham i Forening pom- 
pøst blev forelagt den politiske Kongres i Rastadt, der, 
lidet virksom ogsaa paa de Punkter, den efter sin Plan 
skulde behandle, selvfølgelig ikke tog sig af et saadant 
fjerntliggende, lægevidenskabeligt Spørgsmaal. Men i 
øvrigt forstod Faust at føre Agitationen paa en mere 
praktisk Maade end sin sværmeriske Kampfælle. Han fik 
i Begyndelsen af Halvfemserne den Tanke at udgive en 
„Gesundheits-Katechismus zum Gebrauehe in den Schulen 
und beim håuslichen Unterricht" — saa gammel er Be- 
stræbelsen for at indføre Sundhedslære i Skoleunder- 
visningen — , og Bogen, der var affattet paa sædvanlig 
Maade i Spørgsmaal og Svar, der var klar og letfattelig, 
gjorde overordentlig Lykke. Endnu i 1830 udkorn et 
nyt, tysk Oplag (det Ilte), den blev oversat i de fleste 
Sprog, paa Dansk fik vi i 1794 to forskellige Over- 
sættelser deraf lige efter hinanden, den første, ordret 
oversatte, besørget af den flittige, men ikke særlig aner- 
kendte medicinske Litterat Dr. N. Botcher, den anden, 
selvstændig omarbejdede, udgivet af Tode. 

Et fremtrædende Afsnit i Bogen ere Spørgsmaalene 
om Koppeinokulationen og om Koppesygdommens Ud- 



O 



') Biograph. Lexikon der hervorr. Aerzte. II, S. 344. 

ryddelse. Om hin fremhæver han, at den i sin tidligere 
Form er fremgaaet af den absolut urigtige Tro, at 
Kopperne ere et nødvendigt, uundværligt Onde, hvilket 
det altsaa blot gælder om at gennemgaa saa lempeligt 
som muligt. Han benægter kategorisk, at Kdpperne paa 
nogen Maade skulde kunne tjene til Legemets Renselse. 
Sygdommen opstaar kun ved et Smittestof, og vel maa 
der være en Disposition hos vedkommende Individ til 
Stede, men hermed forholder det sig kun som et Hus, 
der har en vis Disposition til at brænde. Ligesom dette 
kun kan ske ved dets Berøring med et brændende 
Legeme, og ligesom vi paa enhver Maade søge at be- 
skytte det mod Ildsvaade, saaledes bør vort Forhold 
ogsaa være lige overfor Koppegiften, og da denne ikke 
er flygtig, men klæber ved Pusset, kunne vi vogte os 
for den. Et Bevis herfor er, at en Epidemi aldrig 
eksploderer pludselig, men lidt efter lidt udbreder sig 
fra sit bestemte Udgangspunkt hos enkelte Individer. 
I en lang Række Spørgsmaal og Svar indskærper han 
i Haygarths og Junckers Aand alle de Afspær- 
rings- og Deshifektionsforanstaltninger, der maa træffes 
for at bringe den deletære Sygdom til at ophøre. I sin 
danske Oversættelse udelod Tode imidlertid hele dette 
Afsnit, idet han i sin medicinske Rettroenhed forholder 
sig bestemt afvisende overfor de nye Kontagionisters 
kætterske Ideer. I Fortalen til Oversættelsen siger han 
lakonisk: „Hofraadens Ideer om Koppernes Udryddelse 
har jeg ikke indrykket, da sligt er altfor forhadt til at 
antages og iværksættes." Derimod optog Tode i det 
senere (1803) udkomne Oplag af Oversættelsen Forfatte- 
rens Fremstilling af Jenners Vaccination. Faust modtog 
ligesom Juncker denne Opdagelse med Begejstring og 
var en af de allerførste, der i Tyskland gjorde Forsøg 
dermed. Virulensens Svækkelse saa vidt. at man kunde 
anvende effektiv Indpodning uden Smittefare, det var jo 

ogsaa Opfyldelsen af det bestandig brændende pium 
desiderium, det var Idealets Opnaaelse! 

Paa en vis Maade er det paafaldende, at Tanken 
om Virulensens fortsatte Svækkelse til mulig Opnaaelse 
af smittefri Indpodning aldrig ses at være kommen til 
Udtryk hos nogen af Inokulationsperiodens talrige Skri- 
benter. Man havde vel som omtalt tidlig Blikket aabnet 
for, at man til Indpodning brugte eller dog helst maatte 
bruge et mindre virulent, et svækket Smittestof, og 
Rottbøll betonede jo denne Lære særdeles klart og ud- 
tømmende. Men skønt de artificielle, milde Kopper al- 
mindelig antoges at være mindre smittefarlige end de 
naturlige, gik heller ikke han videre i sin Betragtning 
end til at se hele Betydningen deraf i Inokulationens 
Farefrihed. En Formindskelse eller endog Ophævelse 
af de indpodede Koppers Smitsomhed synes han ikke 
at have tænkt paa. men paa hans Tid var endnu den 
galenske Hippokratismes Dogme om Kopperne som et 
nødvendigt Onde eller rettere som et ved mildt Forløb 
uomtvisteligt Gode saa rodfæstet, at man overhovedet 
ikke bekymrede sig særdeles meget om Smittefaren. De 
herfra opstaaede Betænkeligheder kom først ret frem 
under de fortsatte Indpodninger og de herved efter- 
haanden indsamlede Erfaringer, som man ikke kunde 
lukke Øjnene for. Men Muligheden af smittefri Indpod- 
ning laa ganske vist overhovedet saa fjernt, at det dog er 
forstaaeligt nok, naar en saadan Tanke heller ikke nu 
dukkede frem. De Forsøg paa yderligere Svækkelse af 
Indpodningsmateriens Virulens, som i Aarhundredets 
sidste Decennier foretoges af forskellige, sigtede ogsaa 
fremdeles kun paa at sikre sig et farefrit Forløb af de 
kunstige Kopper. f 

De interessanteste af disse Forsøg ere foretagne 
paa et meget afsides Sted af en Lægmand, en fuld- 
stændig Autodidakt, Bonden John Williamson paa Shet- 



68 Koppeinokulationen i det 18de Aarhundrede. 

landsøerne 1 ). Efter autentiske Meddelelser har denne 
Mand uden noget Uheld i Halvfjefserne og Firserne ind- 
podet flere Tusinde Øhoere, mellem hvilke ondartede 
'' Koppeepidemier i en Aarrække havde voldt megen 
Ulykke. Podningsmateriens Virulens svækkede han ved 
en meget ejendommelig Procedure. Efter at have ud- 
søgt sig god Vædske hos et sundt Individ tørrede han 
den i Tørverøg og gravede den derpaa ned i Jorden, 
^r^^bedækket med Kamfer. Han gemte Materien særdeles 
La rn længe, undertiden 7 — 8 Aar, inden han brugte den. 
Inokulation foretog han uden nogen Forberedelse og paa 
en meget primitiv Maade med en lille Kniv af sit eget 
fujUj Fabrikat; Snitsaaret paa Armen dækkede han blot med 
et Kaalblad. Sygdommen lod han forløbe uden Behand- 
ling med Medikamenter. Det fremhæves, at Inokulationen 
, altid slog an og til regelmæssig Tid. Denne geniale 
Praktik blev imidlertid først bekendt i England efter 
Vaccinationens Opdagelse og blev derved ikke Genstand 
for nøjere Undersøgelse. <ii C* .-• ktvrv* nJ~ 

En Lyst og Trang til eksperimentel Forskning med 
Inokulationsmaterien kommer i denne Periode, hvor en 
vis Utilfredshed med den hidtidige Indpodningsmetode 
trængte sig mere og mere frem , ogsaa til Syne hos 
videnskabelige Læger. Saaledes i Inokulationens ud- 
valgte Land, vor sydligste Provins, Holsten. Den under 
Hensiers Ægide livlig fortsatte Indpodning fandt henad 
Aarhundredets Slutning videre Støtte hos en ung, ny 
ansat, medicinsk Professor i Kiel, den ansete Naturviden- 
skabsmand Pfaff-, og ogsaa han eksperimenterede med 
Lymfen i samme Retning som den shetlandske Bonde, 
■r. Han anvendte nemlig dels Lymfen paa sædvanlig Maade 
i frisk Tilstand, dels tørret og gemt i nogle Uger, og 

f'jmwj ... -vuw<«~=> , J^ t - . . 10 

(~\ ' ) R. Cowie, Shetland , descriplive and historical, 2den Udg. 
1874. S. 73 tf. 

han konstaterede 1 ), at denne sidste Lymfe virkede baade 
mildere og langsommere. Det meget sparsomme Eks- 
antem kom først frem 10de — 12te Dag. Af flere hun- 
drede indpodede Børn havde han intet Dødsfald, skønt &r.i 
derimellem vare baade spæde og svagelige. Han priser céjLt 
derfor ogsaa Inokulationen i høje Toner og udtaler sin 
Glæde over den holstenske Befolkning, der er ivrig for 
at faa Operationen foretagen, „hvad der ikke mere er 
X Tilfældet i Tyskland". I den her fremkomne Bevægelse n 
for at faa Kopperne radikalt udryddede ser han kun 
„en kimærisk Plan. hvis Udførelse er fjern som den evige 
Fred". Da han i 1799 nedskriver dette, aner han ikke, c 
at den store Opdagelse, som aabner grundet Udsigt til 
at forvandle Kimæren til Virkelighed, allerede er sket, 
ja han aner eller ænser i ethvert Tilfælde ikke, at paa 
det samme Gods, hvor han foretager en stor Del af sine 
Eksperimenter, har en Lægmand, Skolelærer Plett, alle- 
rede gjort heldige Forsøg med Lymfe fra Køernes Yver. ''.*' 

Atter i denne særlig epokegørende Sag kunne de 
nordiske Riger gøre Krav paa en vis Prioritet, og havde 
Hensier og de øvrige, toneangivende Læger i Holsten 
været mindre indtagne i Inokulation af virkelig Koppe- 
materie og i Tide ænset Folkemedicinens nye Er- 
faringer, vilde de for Alvor have kunnet gøre den 
store Edward Jenner Triumfen stridig. Thi det synes 
aldeles sikkert godtgjort, navnlig ved Undersøgelser, an- 
stillede ved indeværende Aarhundredes Begyndelse af 
det medicinske Fakultet i Kiel 2 ), at Kokopperne og deres 
beskyttende Virkning mod Smaakopper i mange Aar 
før Skolelærer Pletts Vaccinationer i 1798 havde været 
kendte og praktisk anvendte af Landbefolkningen paa 



£} ') Nordisches Archiv fur Natur- und Arzeneiwissenschaft. I. 
S. 56 ff. >V9J lU I 

') Nordisches Archiv III, 2 St. S. 69 ff. 

flere Steder i Holsten. Men Lægerne havde ikke ænset 
Sagen, og det var for sent, da Regimentskirurg Haase 
ved Christians Plejehus i Eckernforde efter Fremkomsten 
af Jenners første Skrift (1798) gav Professor Weber i 
Kiel Underretning om sin Kokoppeviden 1 ), eller da en 
Medikus. Fysikus Nissen i Segeberg, Hensiers Efterfølger, 
ved samme Tid forsikrede, at han havde vidst Besked 
om Vaccinationen i en lang Aarrække. og blot af For- 
sigtighed havde undladt at gøre Metoden offentlig be- 
kendt 2 ). Det er nu ganske vist ikke saa meget ved den 
fra flere Sider bestridte Prioritet, som ved de lige saa 
utrættelig som mesterlig gennemførte, eksakte Under- 
søgelser over Kokoppernes Forhold og Egenskaber, særlig 
ogsaa i humaniseret Tilstand, at Jenner's Navn staar 
mellem de allerypperste i vor Videnskabs Historie. 
Men en smuk Triumf havde det dog været for vort lille 
Land, om vore holstenske Læger havde bragt Sagen 
frem før Jenner. Nu fik Hovedstaden i 1801 sin første 
Vaccine fra Jenner og ikke fra Holsten; det var den 
utrættelige Inokulator Winsløw, der nu tog Teten som 
Vaccinator og i Juli 1801, sammen med Distri kiskirurg 
IJolzkamm i Hirschholm. foretog de første Kokoppeind- 
podninger med positivt Resultat paa Dronninggaard hos 
Ejeren, Etatsraad de Conincks Børnebørn; dennes Sviger- 
søn, Pastor Monod. havde skaffet Vaccinen fra Jenner. 
Del var ogsaa fra Hirschholm. at den første danske litte- 
rære Meddelelse om „Mælkekopperne" og deres frugt- 
bringende Anvendelse udgik, og Skriftets Forfatter var 
karakteristisk nok en Lægmand, et Medlem af den ikke 
blot i Holsten, men ogsaa paa Sjælland fremskridtsivrige 
Lærerstand, Kirkesanger Johan Petersen i Hirschholm. 



') Bibi. for Læger 1831, XIV, S. 54. 
2 ) Noidisches Årchiv III, 2 St. S. 1. 

Det næste Aar (1802) kom Sagen dog for det lærde 
Forum i en Inauguraldissertalion af Normanden Peckel. 1 ) 
Den Begejstring, hvormed Kokoppeindpodningen der- 
efter modtoges i Danmark som i andre Lande, og den ud- 
mærkede Maade, hvorpaa først det private, københavnske 
Lægesamfund og derefter den paa Indstilling af Gollegium 
inedicum' 2 ) nedsatte kongelige Kommission satte Sagen 
i Værk, ligger det udenfor nærværende Afhandlings Plan 
at dvæle ved, og Vaccinationens tidligere Historie i 
Danmark har desuden forlængst været Genstand for 
særdeles udførlige og aktmæssige Fremstillinger 3 ). Men 
blev den gamle Inokulation, der senere almindelig be- 
nævnedes Variolation for skarpt at betegne Forskellen 
fra Vaccinationen, saaledes med et Slag overflødig ved 
Jenner's Opdagelse, som betryggede mod den morderiske 
Sygdom paa en fuldstændig farefri og smittefri Maade, 
saa fik den gamle Metode dog netop i Forhold til den 
nye en væsentlig Betydning i hjælpende, støttende, 
klarende Retning. Ikke blot afgav Variolationen den 
forberedende Grund, hvorpaa den nye, stolte Bygning 
hurlig kunde opføres, ikke blot var det ivrige Inokulatorer, 
der allerførst bleve begejstrede Talsmænd for den nye 
Metode, men Beviset for Vaccinationens sikre og paa- 
lidelige Virkninger skaffede ogsaa Variolationen til Veje. 
Foretagelsen af denne var man overalt fortrolig med, 
og af de allerfleste betragtedes den fremdeles som i og 
for sig fuldt tilladelig. De første Vaccinatorer her og i 
andre Lande grebe da ogsaa alle til det Bevismiddel, som 
saaledes laa lige for Haanden; de foretoge i stor Ud- 

') Diss. de variolis et optirao contra illas remedio prophylactico. 

2 ) Kollegiets Kopibog, 13. Oktbr. 1801. 

') Callisen 1. cit. II S. 58—151. Wendt: Nogle Efterretninger om 

Børnekopper, Kokopper og de formildede Børnekopper. Kbhvn. 

1824. Samme Forf. Bidrag til Børnekoppernes og Vaccinationens 

Historie i Danmark. Kbhvn. 1836. 

strækning Variolation paa tidligere vaccinerede Børn og 
konstaterede derved baade Vaccinationens sikre, be- 
skyttende Kraft og det Tidsrum, der medgik til Immuni- 
tetens Indtrædelse. Det var ogsaa, som om den nye 
Metode i sine glimrende Resultater kastede en Glans 
tilbage paa den afblegede gamle, der behandledes med 
stor Anerkendelse af Jenner og de andre Vaccinatorer. 
I Mangel af forhaandenværende Vaccinelymfe tog man 
i Aarhundredets Begyndelse ved optrædende Koppe- 
epidemi oftere sin Tilflugt til Variolationen: det er 
bekendt, at Jenner selv gjorde det for at beskytte sin 
egen Søn. I de fortsatte Undersøgelser, der af Jenner 
og hans Efterfølgere foretoges for nærmere at bestemme 
Forholdet mellem Variola- og Vaccine-Virus, spillede 
ligeledes den gamle Metode en vigtig Rolle, navnlig i 
Retning af Variolation af Kalve; det afgørende Fingerpeg 
for, at Kokopperne maatte betragtes som en ved Ud- 
vikling i den dyriske Organisme modificeret Form af 
Menneskets Koppesygdom, kunde kun fastslaas ved 
disse Variolationer, ved hvilke det paavistes, at en 
saaledes produceret „Variola- Vaccine' virkede som en 
sædvanlig kraftig Vaccine. 

I den gamle Skikkelse, som selvstændigt, profylaktisk 
Middel mod Koppesygdommens Farer, gik Variolationen 
selvfølgelig ved den nye Æras Etablering snart af Brug, 
og nærmest kun i Nødstilfælde blev den i Begyndelsen 
endnu benyttet af en eller anden Læge. I den nævnte 
københavnske Inauguraldissertation af Normanden Peckel 
fra 1802 behandles dog Variolationen med Udførlighed 
som en endnu fuldt aktuel Metode, og Vaccinationen 
fremhæves kun til Slutning som endnu bedre, som 
„optimum remedium prophylacticum" Men Vaccina- 
tionens Fortrin vare saa slaaende, at Lysten til fremdeles 
at benytte den gamle Metode hurtigt maatte tabe sig 
hos alle kyndige og besindige, tilmed da den af Jenner 

først fremstillede, humaniserede Lymfe viste sig fuldt 
brugbar og snart i de forskellige Lande stod til Raadig- 
hed i meget rigelig Mængde. Og det var kun et Udtryk 
for den almindelige Opinion, ligesom for øvrigt temmelig 
overflødigt, naar der efterhaanden i de forskellige Kultur- 
landes Vaceinationslovgivning indførtes ligefremt Forbud 
mod Foretagelse af Variolation. Saaledes ogsaa i den saa 
vigtige dansk -norske Vaccinations -Forordning (af 3dje 
April 1810), der i øvrigt tillige er banebrydende i den Hen- 
seende, at den i Tro til, at Koppesygdommen nu virkelig vil 
kunne „udryddes'', paa engang godkender den Opfattelse 
af denne Sygdom, som kun et Decennium tidligere, da 
den fremsattes af Juncker og Faust, var bleven absolut 
forkætret af de fleste toneangivende, medicinske Autori- 
teter, ogsaa her til Lands. Der paabydes nu strengt 
gennemført Afspærring af dej koppesyge, Oprettelse 
af særlige Koppehospitaler og Desinfektion i samme 
Omfang som tidligere paabudt ved Pest. Saa ind- 
gribende havde Jenner's Fund virket paa de medicinske 
Gemytter! Forbudet mod Foretagelse af Variolation 
formuleres i Forordningens § 20 saaledes: „Paa det 
at Koppesygdommen ej ved den hidtil brugte Inoculation 
skal kunne vedligeholdes og dens farlige Smitte paa ny 
udbrede sig, forbydes herved paa det strængeste al 
videre Indpodning af Smaakopperne eller de saakaldte 
Børnekopper. Skulde nogen Læge desuagtet driste sig 
til at foretage nogen Inoculation af disse Kopper, da 
skal det være ham forbudet videre at praktisere nogetsteds 
i Kongens Riger og Lande, og skal han derhos, om han 
er Embedsmand, have det ham anbetroede Embede 
forbrudt. Ligeledes skal og enhver, der enten paa sin 
egen Person eller paa sine Børn eller andre, lader 
foretage Indpodning af forommeldte Kopper, anses som 
Kongl. Befalingers forsætlige Overtrædere og straffes, 
om han er Embedsmand, med Afsættelse fra sit Embede, 



74 Koppeiuofculationen i det 18de Aarhundrede. 

og i andet Fald med Pengebøder eller anden Straf efter 
Omstændighederne. " 

Ved dette særdeles kraftige Forbud blev der rammet 
en forsvarlig Pæl gennem Variolationen, navnlig da det 
ogsaa virkelig kunde haandhæves af den kongelige 
Kommission, der lige til 1825 havde hele Sagens Ledelse 
i sin energiske Haand. Baade her til Lands og i de andre 
udviklede Kulturlande kom Variolationen saaledes snart 
til at staa som et historisk Fænomen uden aktuel Be- 
tydning. Kun i enkelte, uciviliserede Egne og navnlig 
i Orienten skal lige til Nutiden den gamle Koppe- 
inokulation, forbunden med mere eller mindre mystiske 
Ceremonier, endnu gaa i Svang som for et Aarhundrede 
siden. Ved at afgive det tidlige Forløberstadium for de 
banebrydende Pasteur'ske Inokulationer — der af Op- 
havsmanden uden Sky for formel Inkorrekthed til Ære 
for Jenner ere blevne kaldte „Vaccinationer" — har 
imidlertid hin gamle Metode i den sidste Tid hist og 
her paa ny vakt Opmærksomhed, og heri ligger den 
nærmeste Anledning til, at Forf. har ment til Opfyldelse 
af den ærede Redaktions Anmodning om et medicinsk 
historisk Bidrag at kunne vælge dette Emne. 

